sagorsarker/bangla-wikipedia huggingface dataset:
নারায়ণ দেবনাথ

নারায়ণ দেবনাথ (২৫ নভেম্বর ১৯২৫ ― ১৮ জানুয়ারি ২০২২) ছিলেন একজন বিখ্যাত ভারতীয় বাঙালি কমিক্স শিল্পী ও লেখক। তিনি হাঁদা ভোঁদা, বাঁটুল দি গ্রেট, নন্টে ফন্টে, বাহাদুর বেড়াল, ডানপিটে খাঁদু আর তার কেমিক্যাল দাদু, কৌশিক রায় প্রভৃতি বিখ্যাত কার্টুন চরিত্রের স্রষ্টা। পঞ্চাশ বছরেরও বেশি সময় ধরে তার লেখা ও আঁকা কমিকস ছোট-বড় বাঙালিকে মাতিয়ে রেখেছে। কমিক-স্ট্রিপ ছাড়াও তিনি শিশু-কিশোরদের উপন্যাস অলঙ্করণ করেছেন। শুকতারা, কিশোর ভারতী প্রভৃতি কলকাতা ভিত্তিক শিশু-কিশোরদের পত্রিকায় কমিকস গুলিকে ছোট ছোট খণ্ডে প্রকাশ করা হয়েছে। ২০২১ সালে ভারত সরকার ও পশ্চিমবঙ্গ সরকারের মনোনয়নের দ্বারা তাঁকে পদ্মশ্রী পুরস্কারে সম্মানিত করা হয়।
নারায়ণ দেবনাথের জন্ম ও বেড়ে ওঠা ভারতের পশ্চিমবঙ্গ রাজ্যের হাওড়া জেলার শিবপুরে। পারিবারিক আদি বাসস্থান বাংলাদেশের বিক্রমপুর অঞ্চলে হলেও তার জন্মের আগেই পরিবার শিবপুরে এসে স্থায়ী ভাবে বসবাস করা শুরু করে। অল্প বয়স থেকেই শিল্পের প্রতি তার ঝোঁক ছিল। পারিবারিক পেশা স্বর্ণকার হওয়ায় অলঙ্কার প্রভৃতির নক্সা করার সুযোগ ছিল। দ্বিতীয় বিশ্বযুদ্ধের সময় তিনি আর্ট কলেজে পাঁচ বছরের ডিগ্রীর জন্য লেখাপড়া শুরু করলেও শেষ পর্যন্ত তা চালিয়ে যেতে পারেননি, কারণ শেষ বর্ষে বিশ্বযুদ্ধের কারণে আর্ট কলেজ অস্থায়ীভাবে বন্ধ হয়ে যায়। এরপরে কিছু বছর বিভিন্ন বিজ্ঞাপন সংস্থার জন্য কাজ করেন।
বাংলা কমিকসের জগতে নারায়ণ দেবনাথের আগমন ঘটে দেব সাহিত্য কুটিরের সম্পাদক মণ্ডলীর উৎসাহে। তার প্রথম কমিকস হাঁদা ভোঁদা নামটিও তাদের প্রস্তাবিত। সেসময় বাংলা কমিকস বলতে ছিল একমাত্র প্রফুল্লচন্দ্র লাহিড়ি বা কাফি খাঁ'র আঁকা শেয়াল পণ্ডিত, যা তখন যুগান্তরে প্রকাশিত হত। ১৯৬২ সালে হাঁদা ভোঁদা প্রকাশের সাথে সাথেই পাঠকদের সমাদর পায় এবং শুকতারা থেকে নিয়মিত প্রকাশিত হতে থাকে। শুরুতে দেবনাথ নিজেই হাঁদা ভোঁদায় অঙ্কন ও কালি বসানোর কাজ করতেন। হাঁদাভোদা ৫৩ বছর শুকতারা পত্রিকায় চলেছিল।
নারায়ণ দেবনাথের প্রথম রঙীন (লাল-কালো বাই কালার) কমিক স্ট্রিপ ছিল বাঁটুল দি গ্রেট। ১৯৬৫ সালে বাঁটুল দি গ্রেটের সৃষ্টি করেছিলেন তিনি।
পরবর্তীকালে ১৯৬৯ সালে কিশোর ভারতী পত্রিকা নারায়ণবাবুর কাছে বিশেষ পুজোসংখ্যার ব্যাপারে ডেকে পাঠায় । দীনেশচন্দ্র চট্টোপাধ্যায় সম্পাদক হিসেবে নারায়ণবাবুকে গোয়েন্দা-গল্প (স্ট্রিপের) প্রস্তাব দেন যা পরে পরিণত হয় 'ব্ল্যাক ডায়মন্ড ইন্দ্রজিৎ রায়' চরিত্রে। ১৯৬৯ সালে নন্টে-ফন্টের সৃষ্টি করেন নারায়ণ দেবনাথ। কিশোর ভারতীতে তার আঁকা প্রথম ধারাবাহিক কমিক স্ট্রিপ হলো 'পটলচাঁদ দ্য ম্যাজিশিয়ান', যার মাত্র একটি সংখ্যা বেরোয়। ২০১১ সালে লালমাটি প্রকাশন তার বিরল কাজগুলি পুনরায় প্রকাশ করে নারায়ণ দেবনাথ সমগ্র ১ম ও ২ খণ্ড হিসেবে (সংকলন ও সম্পাদনা শান্তনু ঘোষ)। ২০১২ সালে বাঁটুল প্রথমবার ইংরেজিতে অনুবাদ করা হয়।
নারায়ণ দেবনাথ ১৮ জানুয়ারি ২০২২ তারিখে মৃত্যুবরণ করেন। মৃত্যুকালে তাঁর বয়স হয়েছিলো ৯৬ বছর।
হাঁদা ভোঁদা

হাঁদা ভোঁদা বিখ্যাত ভারতীয় বাঙালি কমিকস শিল্পী নারায়ণ দেবনাথের সৃষ্ট একটি বিখ্যাত কমিক স্ট্রিপের নাম। প্রায় পঞ্চাশ বছরেরও বেশি সময় ধরে (১৯৬২ থেকে) হাঁদা ভোঁদা প্রকাশ হয়ে চলেছে পশ্চিমবঙ্গের কলকাতা থেকে প্রকাশিত ছোটদের পত্রিকা শুকতারাতে।
হাঁদা ভোঁদা সমবয়সী দুই স্কুলের ছেলে। হাঁদা পাতলা আর ভোঁদা মোটা। দুজন দুজনকে জব্দ করার জন্য সবসময়েই ব্যস্ত। প্রায় সব কমিকসের শেষে হাঁদাই জব্দ হয়। এদের খুনসুটি আর দুষ্টুমির গল্প নিয়েই গত পঞ্চাশ বছরেও বেশি সময় ধরে চলছে এই সিরিজ। এছাড়াও আছেন হাঁদা আর ভোঁদার রাগী পিসেমশাই। আর শেষদিকের গল্পগুলিতে ভোঁদার প্রধান শাগরেদ হিসাবে বচা নামের একটি ছেলেকে পাওয়া যায়। হাঁদা ভোঁদার সব কমিকসই শুকতারাতে প্রথম বার প্রকাশিত হয়েছে। পরে এগুলি খণ্ডে খণ্ডে দেব সাহিত্য কুটির থেকে প্রকাশিত হয়েছে।
হাঁদা ভোঁদা নিয়ে টিভির জন্য অ্যানিমেশনও তৈরি হয়েছে।
বাঁটুল দি গ্রেট

বাঁটুল দি গ্রেট হলো ভারতীয় বাঙালি কমিকস শিল্পী নারায়ণ দেবনাথের সৃষ্ট একটি কাল্পনিক কমিকস চরিত্র। বাঁটুল দি গ্রেটকে একমাত্র বাঙালি সুপারহিরো (অতিমানব) বলা যায়।
বাঁটুল দি গ্রেট প্রচণ্ড শক্তিশালী এক কাল্পনিক মানুষ। বাঁটুলের গায়ে গুলি লেগে গুলি ছিটকে যায়। মাথায় বিরাট হাতুড়ি মারলে তার মনে হয় মাথায় একফোঁটা জল পড়ল। কিন্তু তার পোশাক আশাক মোটেও সুপারহিরোর মত নয়। গোলাপী বা কমলা স্যান্ডো গেঞ্জি আর কালো হাফপ্যান্ট তার একমাত্র পোশাক। বাঁটুল সবসময়ে খালি পায়েই থাকে। কারণ জুতো পরলেই নাকি ছিঁড়ে যায়। তার আছে দুই স্যাঙাত যাদের নাম গজা ও ভজা। তারা সবসময়েই ব্যস্ত থাকে কীভাবে বাঁটুলকে জব্দ করবে, কিন্তু শেষে তারাই জব্দ হয়।পুলিশ আধিকারিকের সঙ্গেও বাঁটুলের বন্ধুত্ব। বাঁটুলের আরেক অনুগত স্যাঙাত আছে যার নাম লম্বকর্ণ। লম্বকর্ণের শ্রবণশক্তি প্রখর। বাঁটুলের পোষা কুকুরের নাম ভেদো আর পোষা উটপাখির নাম উটো। মাঝে মাঝেই সমসাময়িক বাস্তব ঘটনায় বাঁটুলকে জড়িয়ে পড়তে দেখা যায়। বাঁটুলকে দেখা গেছে অলিম্পিকে ভারতের জন্য সোনার মেডেল জিততে। তবে কেবলমাত্র শক্তিই নয়, বুদ্ধি ও শক্তি দুইয়ের মাধ্যমে বাঁটুল দুষ্টের দমন ও সৃষ্টির পালন করে আসছে। বাঁটুল বেড়াতে ভালবাসে। একবার মিশর বেড়াতে গিয়ে সে একটি যান্ত্রিক স্ফিংসকে জব্দ করেছিল। বাঁটুল সৎ ও দেশপ্রেমিক।
শুকতারায় প্রথমবার বেরোনোর পর বাঁটুলের কমিকস দেব সাহিত্য কুটির থেকে খণ্ডে খণ্ডে প্রকাশিত হয়েছে। এই বইগুলি এখন একত্রে বের হয়েছে।
বর্তমানে পশ্চিমবঙ্গের জি বাংলা টিভি চ্যানেলেতে বাঁটুলের কাহিনীগুলি অ্যানিমেটেড আকারে সম্প্রচারিত হয়।
লুইস বুনিউয়েল

লুইস বুনিউয়েল (স্পেনীয় ভাষায় Luis Buñuel Portolés "লুইস্‌ বুনিউয়েল্‌ পোর্তোলেস্‌") (ফেব্রুয়ারি ২২, ১৯০০ – জুলাই ২৯, ১৯৮৩) স্পেনীয় চলচ্চিত্র পরিচালক ও পরাবাস্তববাদী শিল্পকলা আন্দোলনের নেতা। তিনি সাধারণত মেক্সিকো ও ফ্রান্সে কাজ করতেন, কিন্তু তিনি নিজের দেশ ছাড়াও যুক্তরাষ্ট্রে কাজ করেছেন। তাকে চলচ্চিত্রের ইতিহাসের একজন গুরুত্বপূর্ণ চলচ্চিত্র পরিচালক মনে করা হয়।
মার্কিন পত্রিকা দ্য নিউ ইয়র্ক টাইমসে বুনিউয়েলের মৃত্যুসংবাদে লেখা হয় যে তিনি "একজন প্রথাবিরোধী, নীতিবাদী ও বিপ্লবী ব্যক্তি যিনি তাঁর যৌবনে আভঁ-গার্দ অধিবাস্তববাদ আন্দোলনের একজন নেতা এবং এর অর্ধ শতাব্দী পরে একজন আধিপত্য বিস্তারকারী আন্তর্জাতিক চলচ্চিত্র পরিচালক ছিলেন।" বুনিউয়েলের প্রথম চলচ্চিত্রটি ছিল "আ শিয়াঁ অঁদালু" নামের একটি নির্বাক চলচ্চিত্র; এটিকে মার্কিন চলচ্চিত্র সমালোচক রজার এবার্ট "সর্বকালের সবচেয়ে বিখ্যাত স্বল্পদৈর্ঘ্য" আখ্যা দেন। এর ৪৮ বছর পরে তাঁর সর্বশেষ চলচ্চিত্র "সেতোবস্ক্যুর ওবজে দ্যু দেজির"-এর জন্য মার্কিন যুক্তরাষ্ট্রের ন্যাশনাল বোর্ড অভ রিভিউ ("জাতীয় পর্যালোচনা পরিষদ") এবং ন্যাশনাল সোসাইটি অফ ফিল্ম ক্রিটিক্‌স ("জাতীয় চলচ্চিত্র সমালোচক সমাজ") বুনিউয়েলকে সেরা চলচ্চিত্র পরিচালকের পুরস্কার প্রদান করে। সাহিত্যিক ওক্তাবিও পাস বলেন যে বুনিউয়েলের কাজ যেন "চলচ্চিত্রের ছবি বা কাব্যের ছবির মধ্যে বিবাহের মত, যা নতুন এক বাস্তবতার সৃষ্টি করে...লজ্জাজনক ও বিধ্বংসী"।
বুনিউয়েলকে ১৯২০-এর দশকের অধিবাস্তববাদী আন্দোলনের সাথে প্রায়শই জড়িত করা হয়। তিনি ১৯২০-এর দশক থেকে ১৯৭০-এর দশক পর্যন্ত চলচ্চিত্র নির্মাণ করেন। দুইটি মহাদেশে ব্যাপ্ত ও তিনটি ভাষায় নির্মিত তাঁর চলচ্চিত্রগুলির প্রকারও ছিল বিচিত্র, যেমন পরীক্ষামূলক চলচ্চিত্র, প্রামাণ্যচিত্র, অতিনাটকীয় চলচ্চিত্র, ব্যঙ্গাত্মক চলচ্চিত্র, গীতিপ্রধান চলচ্চিত্র, কামরসাত্মক চলচ্চিত্র, হাস্যরসাত্মক চলচ্চিত্র, প্রণয়ধর্মী চলচ্চিত্র, ঐতিহাসিক নাট্যচিত্র, কল্পনাশ্রয়ী, প্রণয়ধর্মী, অপরাধ, রোমাঞ্চকর ও ওয়েস্টার্ন চলচ্চিত্র। এত বৈচিত্র্য সত্ত্বেও চলচ্চিত্র নির্মাতা জন হাস্টনের মতে বুনিউয়েলের চলচ্চিত্রগুলি এতই স্বতন্ত্র যে মুহূর্তেই চিনতে পারা যায়। ইংমার বারিমান বলেন "বুনিয়েল প্রায় সবসময়ই একটি বুনিউয়েল ধরনের চলচ্চিত্র নির্মাণ করতেন।"
ইতিহাসের সর্বকালের সেরা সহস্র চলচ্চিত্রের তালিকা "দে শুট পিকচার্স, ডোন্ট দে?"-তে বুনিউয়েলের ১৫টি চলচ্চিত্র স্থান পেয়েছে; তার চেয়ে বেশি চলচ্চিত্র রয়েছে কেবলমাত্র জঁ-ল্যুক গদারের (১৬টি)। একই তালিকাতে তাঁকে সর্বকালের সেরা ২৫০ পরিচালকদের মধ্যে ত্রয়োদশ (১৩তম) স্থান দেওয়া হয়।
কেনজি মিজোগুচি

কেনজি মিজোগুচি (জাপানি: 溝口 健二 "মিজ়োগুচি কেঞ্জি", ১৬ই মে, ১৮৯৮ - ২৪শে আগস্ট, ১৯৫৬) একজন জাপানী চলচ্চিত্র পরিচালক এবং চিত্রনাট্যকার। তার বিখ্যাত চলচ্চিত্রের মধ্যে রয়েছে উগেসু (১৯৫৩), লং টেইকস এবং মিস-এন-সিনেন।
সত্যেন্দ্রনাথ দত্ত

সত্যেন্দ্রনাথ দত্ত (১১ ফেব্রুয়ারি ১৮৮২ – ২৫ জুন ১৯২২) বিংশ শতাব্দীর প্রথমার্ধের অন্যতম শ্রেষ্ঠ জনপ্রিয় কবি ও ছড়াকার। রবীন্দ্র যুগের খ্যাতনামা "ছন্দরাজ" কবি। তাঁর কবিতায় ছন্দের কারুকাজ, শব্দ ও ভাষা যথোপযুক্ত ব্যবহারের কৃতিত্বের জন্য রবীন্দ্রনাথ ঠাকুর তাঁকে 'ছন্দের যাদুকর' নামে আখ্যায়িত করেন। মধ্যযুগে ভারতের ইতিহাস, সংস্কৃতি, পৌরাণিক প্রভৃতি বুদ্ধি- বৃত্তিবিষয়ক বিভিন্ন বিষয়ে তিনি সিদ্ধহস্তের অধিকারী ছিলেন। 
সত্যেন্দ্রনাথ দত্তের জন্ম ১৮৮২ সালের ১১ ফেব্রুয়ারি কলকাতার নিকটবর্তী নিমতা গ্রামে৷ তাঁর পৈতৃক নিবাস বর্ধমান এর চুপী গ্রামে৷ পিতা রজনীনাথ দত্ত ছিলেন কলকাতার বিশিষ্ট ব্যবসায়ী, মাতা মহামায়া দেবী৷ পিতামহ অক্ষয় কুমার দত্ত ছিলেন তত্ত্ববোধিনী পত্রিকার সম্পাদক৷ সত্যেন্দ্রনাথের কবিতায় নানা ভাষার শব্দ নিপুণ ছন্দে যুক্ত হয়েছে। এছাড়া তিনি বিভিন্ন ভাষা থেকে বাংলায় অনুবাদকর্মও করেছেন৷ সত্যেন্দ্রনাথ কলকাতার সেন্ট্রাল কলেজিয়েট স্কুল থেকে এন্ট্রান্স (১৮৯৯) এবং জেনারেল অ্যাসেমব্লিজ ইনস্টিটিউশন (বর্তমান স্কটিশ চার্চ কলেজ) থেকে এফএ (১৯০১) পাস করেন৷ কিন্তু পরে বিএ পরীক্ষায় অকৃতকার্য হন।
কাব্যচর্চায় আত্মনিয়োগ করার আগে সত্যেন্দ্রনাথ দত্ত পিতার ব্যবসায় যোগ দিয়েছিলেন৷ তিনি ছিলেন ভারতী পত্রিকাগোষ্ঠীর অন্যতম কবি৷ প্রথম জীবনে তিনি মাইকেল মধুসূদন দত্ত, অক্ষয় কুমার বড়াল প্রমুখের দ্বারা প্রভাবিত হন৷ পরে রবীন্দ্র অনুসারী হলেও তিনি স্বতন্ত্র হয়ে ওঠেন৷ বাংলা শব্দের সঙ্গে আরবি-ফার্সি শব্দের সমন্বিত ব্যবহার দ্বারা বাংলা কাব্যভাষার শক্তি বৃদ্ধির প্রাথমিক কৃতিত্ব তাঁরই৷ অনুবাদের মাধ্যমে তিনি বিশ্বের কাব্যসাহিত্যের সঙ্গে বাংলার যোগাযোগ ঘটান৷ "নবকুমার, কবিরত্ন, অশীতিপর শর্মা, ত্রিবিক্রম বর্মণ, কলমগীর" প্রভৃতি ছদ্মনামে তিনি কবিতা লিখতেন৷ দেশাত্মবোধ, মানবপ্রীতি, ঐতিহ্যচেতনা, শক্তিসাধনা প্রভৃতি তাঁর কবিতার বিষয়বস্তু৷ ১৯১৮ সালে ভারতী পত্রিকার বৈশাখ সংখ্যায় ছন্দ সম্পর্কিত তাঁর প্রসিদ্ধ রচনা ‘ছন্দ-সরস্বতী’ প্রকাশিত হয়৷ তাঁর অপর কৃতিত্ব বিদেশী কবিতার সফল অনুবাদ৷ আরবি-ফার্সি, চীনা, জাপানি, ইংরেজি এবং ফরাসি ভাষার বহু কবিতা অনুবাদ করে বাংলাসাহিত্যের বৈচিত্র্য ও সমৃদ্ধি সাধন করেন৷ মেথরদের মতো অস্পৃশ্য ও অবহেলিত সাধারণ মানুষ নিয়েও তিনি কবিতা লিখেছেন৷ কবিতায় ছন্দের সমৃদ্ধতার জন্য তিনি "ছন্দের রাজা" ও " ছন্দের যাদুকর" বলে খ্যাত।
মাত্র চল্লিশ বছর বয়সে ১৯২২ সালের ২৫ জুন তারিখে কবি সত্যেন্দ্রনাথ দত্ত পরলোকগমন করেন৷ সত্যেন্দ্রনাথের মৃত্যুর পর রবীন্দ্রনাথ লিখেছিলেন—
শুকতারা (পত্রিকা)

শুকতারা ভারতের কলকাতা থেকে প্রকাশিত একটি জনপ্রিয় ছোটদের পত্রিকা। এই পত্রিকাতেই বাংলা ভাষার অন্যতম জনপ্রিয় কমিকস নারায়ণ দেবনাথের বাঁটুল দি গ্রেট, হাঁদা ভোঁদা, বাহাদুর বেড়াল প্রকাশিত হয়।
গল্প ২০০০ শব্দ, ফিচার ১০০০ শব্দের মধ্যে, ছড়া ১২ লাইনের মধ্যে হতে হবে... আরও
ভারতবর্ষ স্বাধীন হওয়ার প্রায় পরে পরেই শুকতারা পত্রিকাটিও প্রথম প্রকাশ পায়। বাংলা ১৩৫৪ সনের ফাল্গুন মাসে (ইংরেজি:মার্চ,১৯৪৮) কলকাতার দেব সাহিত্য কুটীর থেকে প্রকাশিত হয় শুকতারা পত্রিকার প্রথম সংখ্যা। এই সংখ্যার লেখক তালিকায় ছিলেন কবিশেখর কালিদাস রায়, হেমেন্দ্রকুমার রায়, সুনির্মল বসু, অপ্রকাশ গুপ্ত, সৌরীন্দ্রমোহন মুখোপাধ্যায় প্রমুখের মত সেকালের জনপ্রিয় কবি ও সাহিত্যিকরা। প্রচ্ছদের ছবিটি অঙ্কন করেছিলেন প্রতুলচন্দ্র বন্দ্যোপাধ্যায়।
রবীন্দ্রনাথ থেকে নজরুল সহ বাংলার সমস্ত যশস্বী সাহিত্যিক সবাই প্রায় লিখেছেন এই পত্রিকায়। শৈল চক্রবর্তী, প্রতুলচন্দ্র বন্দ্যোপাধ্যায়, নারায়ণ দেবনাথ, ময়ুখ চৌধুরীর মতো চিত্রকরেরা ইলাস্‌ট্রেশন করেছেন।
১৩৫৪ ফাল্গুন থেকে ১৩৮০ মাঘ এই ২৬ বছরে মোট ৩১২ টি ‘ছোট’ শুকতারা বের হয়। শুকতারার কলেবর ‘বড়’ হয় ১৩৮০-এর ফাল্গুন থেকে। প্রথম কভারে চিত্র কাহিনী ছাপানো শুরু হয় ফাল্গুন ১৩৭৫, তুষার চট্টোপাধ্যায়ের "মৃত্যুমাদল বাজে" কমিকস্‌ থেকে। এরপর শুকতারার এই প্রচ্ছদেই বেরিয়েছিল নারায়ণ দেবনাথের "বাহাদুর বেড়াল" ও "গোয়েন্দা কৌশিক" সিরিজের কমিক্সগুলি। ১৩৮৯ আশ্বিন-মাঘ ধর্মঘটের জন্য শুকতারার প্রকাশ বন্ধ থাকে। প্রথম শারদীয়া শুকতারা বের হয় ১৩৯২ বঙ্গাব্দের আশ্বিন মাসে।
বছরের বিভিন্ন সময়ে শুকতারা পত্রিকার কতকগুলি বিশেষ সংখ্যা প্রকাশিত হয়ে থাকে। বছরে দুটি বা তিনটি বিশেষ ভৌতিক সংখ্যা প্রকাশিত হয়। বাংলা বছরের আষাঢ়, কার্তিক, অগ্রহায়ণ, চৈত্র প্রভৃতি মাসগুলিতে সাধারণত এই ভৌতিক সংখ্যাগুলি বের হয়ে থাকে। ভাদ্র মাসে প্রকাশিত হয় রহস্য ও গোয়েন্দা গল্পের একটি বিশেষ সংখ্যা। এছাড়াও শুকতারা পত্রিকা বছরের নানা সময়ে রূপকথা, কল্পবিজ্ঞান, শিকার কাহিনী ইত্যাদি বিষয় নিয়ে বিশেষ সংখ্যা প্রকাশ করে থাকে।
এই পত্রিকা দুর্গাপূজা উপলক্ষ্যে প্রায় তিনশো থেকে সাড়ে তিনশো পৃষ্ঠার একটি বিশেষ সংখ্যা বের করে, যেখানে থাকে পাঁচটি কিংবা ছয়টি সম্পূর্ণ উপন্যাস, অসংখ্য ছোটগল্প (কখনও কখনও বড়গল্পও থাকে), অসংখ্য ছড়া ও কবিতা, কিছু ফিচার এবং কয়েকটি রঙিন ও কয়েকটি সাদাকালো কমিক্স। প্রত্যেক বছর এই শারদীয়া সংখ্যাটি আট থেকে আশি সব বয়সের পাঠকমহলেই বিপুল সমাদর পায়।
কারপাল টানেল সিনড্রোম

কারপাল টানেল সিনড্রোম () এক প্রকারের কব্জির প্রদাহজনিত রোগ।
কারপাল টানেল অর্থাৎ কব্জির হাড়গুলির(ও সংশ্লিষ্ট কব্জি ভাজকরার পেশীগুলির সংযোগকারী টেন্ডন সমূহের)মধ্যবর্তী সুড়ঙ্গে মিডিয়ান স্নায়ুর নিষ্পেষণ/পীড়ন জনিত কারণে এই প্রদাহ হয়ে থাকে।
নিয়মিত ও ক্রমাগত ভাবে কব্জির উপর চাপ পড়ে, যেমন - অনেকক্ষণ ধরে টাইপ করা - এরকম কাজ এই রোগে ঘটায় কারণ:
সি টি এস সমস্যাতে সাধারণত মাউস ব্যবহার কারি হাতই আক্রান্ত হয়ে থাকে, তবে কি-বোর্ড ব্যবহার থেকেও এটি হতে পারে ৷ ছবিগুলো দেখলে বোঝা যাবে হাতের তালুর গোড়ার দিক যা সবসময় টেবিলে থাকে সেই অংশের টেন্ডন এবং নার্ভ এতে আক্রান্ত হয়৷ নার্ভ আক্রান্ত হওয়ার ফলে এর প্রভাব অনেক ব্যাপক হয় বা হতে পারে৷
সাধারণত কব্জিসন্ধিতে ব্যাথা বা অস্বস্তী লাগা বেশি সময় কাজ করতে না পারা হাতের পেশীতে ব্যাথা হওয়া এবং হাত অসাড় মনে হওয়া, রাতে ব্যাথা হওয়া, শক্ত হয়ে যাওয়া, হাতে শক্তি না পাওয়া ইত্যাদি৷
এই রোগের উপশমের জন্য শল্যচিকিৎসা ও অন্যান্য ধরনের চিকিৎসা চালু আছে। মারাত্মক আকার ধারণ করলে অর্থাৎ‍ রাতে ঘুমাতে না পারার মত ব্যথা বা কাজ করাই যায় না এমন অবস্থা হলে স্প্লিন্ট স্থাপন, হাইড্রোকর্টিসোন ইন্জেকসন বা শল্য চিকিৎসা দ্বারা মিডিয়ান স্নায়ুকে চাপমুক্ত করার দরকার হতে পারে৷ 
অস্ত্রোপচার করে স্নায়ুকে চাপমুক্ত করে পেশী সমুহের কার্যক্ষমতা ফিরিয়ে আনার চেষ্টা করা হয়। সাধারণত মারাত্মক আকার ধারণ করলে তবেই শল্য চিকিৎসা করতে হতে পারে৷ পুরো উন্মুক্ত না করে দূরবীন জাতীয় অস্ত্রোপচারও করা সম্ভব।
রোগের কারণ দূর করা চিকিৎসা ছাড়া, এর উপসর্গের নানা উপশম পদ্ধতি চালু আছে, যেমন: ব্যাথার ওষুধ, আল্ট্রা সাউন্ড, লেজার থেরাপি ইত্যাদি৷
জানজাবিদ

'"জানজাবিদ "বা জানজাউইদ পশ্চিম সুদানের দারফুর অঞ্চলের জঙ্গীবাহিনীর নাম। শব্দটি ফার্সি "জাঙ্গাউই" শব্দ থেকে এসেছে (একই ফার্সি শব্দ থেকে বাংলা "জঙ্গী" শব্দটিও এসেছে)। ১৯৯০ ও ২০০০-এর দশকে এরা সুদানে গণহত্যা, ধর্ষণ ও ধ্বংসযজ্ঞ চালায়।
স্পুতনিক প্রকল্প

স্পুতনিক প্রকল্প তদানিন্তন সোভিয়েত ইউনিয়ন এর মহাকাশ অভিযানের একটি পর্যায়, যার অধীনে একাধিক কৃত্রিম উপগ্রহ উৎক্ষেপণ করা হয়। স্পুতনিক শব্দটি রুশ ভাষার ("Спутник") এর অর্থ "সহ অভিযাত্রী", অবশ্য রুশ ভাষায় এর দ্বারা উপগ্রহও বোঝানো হয়ে থাকে। রুশ ভাষায় এর উচ্চারণ [ˈsputnʲɪk], কিন্তু ইংরেজিতে উচ্চারণ করা হয় সাধারণত /ˈspʊtnɪk/.
স্পুতনিক ১ বিশ্বের প্রথম কৃত্রিম উপগ্রহ যা ১৯৫৭ খ্রীস্টাব্দের অক্টোবর ৪ তারিখে উৎক্ষেপণ করা হয়।
স্পুতনিক ২ উৎক্ষেপিত হয় একই বছরের নভেম্বর ৩ তারিখে। এতে মহাকাশের প্রথম প্রাণী, লাইকা নামের একটি কুকুরকে পাঠানো হয়। অবশ্য ফেরত আসার কোন ব্যবস্থা রাখা হয় নাই, ফলে লাইকাই মহাকাশে মৃত্যুবরণকারী প্রথম পার্থিব প্রাণী।
১৯৫৮ সালের ফেব্রুয়ারি ৩ তারিখে স্পুতনিক ৩ উৎক্ষেপণ করার চেষ্টা সফল হয় নাই, সেটা সফলভাবে মহাকাশে প্রেরিত হয় মে ১৫ তারিখে। এতে করে ভূ-তাত্ত্বিক গবেষণার যন্ত্রপাতি পাঠানো হয়েছিল, কিন্তু টেপ রেকর্ডার বিকল হয়ে যাওয়াতে এটি কাজ করেনি।
দুই বছর পর, ১৯৬০ সালের মে ১৫ তারিখে স্পুতনিক ৪ প্রেরণ করা হয়।
স্পুতনিক ৫ এ করে বেল্কা ও স্ত্রেইকা নামের দুইটি কুকুর, ৪০টি ইঁদুর, দুইটি ছূঁচো এবং বিভিন্ন ধরনের গাছপালা ১৯৬০ সালের আগস্ট ১৯ তারিখে মহাকাশে পাঠানো হয়। পরদিন এটি পৃথিবীতে নিরাপদভাবে ফেরত আসে, এতে করে পাঠানো প্রাণীগুলো সবই সুস্থ ছিল।
সব স্পুতনিক উপগ্রহই আর-৭ ধরনের রকেটে করে পাঠানো হয়েছিল। এই রকেট অবশ্য যুদ্ধাস্ত্র হিসাবে পারমাণবিক বোমা বহনের জন্য তৈরি করা হয়েছিল।
স্পুতনিক ১ সারা বিশ্বকে চমক লাগিয়ে দিয়েছিল। সমসাময়িক মার্কিন যুক্তরাষ্ট্রের ভ্যানগার্ড মহাকাশ প্রকল্প ব্যর্থতায় পর্যবসিত হয়, যার দরুন সোভিয়েত ইউনিয়নের প্রতিদ্বন্দ্বী মার্কিন যুক্তরাষ্ট্র মহাকাশ দৌড়ে পিছিয়ে পড়ে। পাল্লা দেয়ার জন্য মার্কিন যুক্তরাষ্ট্র বেশ কিছু উপগ্রহ প্রেরণ করে, যার মধ্যে রয়েছে এক্সপ্লোরার ১, স্কোর প্রকল্প, কুরিয়ার ১বি ইত্যাদি। স্পুতনিক উৎক্ষেপণের সাফল্যকে টেক্কা দিতে মার্কিন যুক্তরাষ্ট্র নাসা প্রতিষ্ঠা করে। এছাড়া মার্কিন সরকার বিজ্ঞান গবেষণার খাতে বিপুল অর্থ বিনিয়োগ করে।
বাংলাদেশ রপ্তানি প্রক্রিয়াকরণ এলাকা কর্তৃপক্ষ

বাংলাদেশ রপ্তানি প্রক্রিয়াকরণ এলাকা কর্তৃপক্ষ বা বেপজা বাংলাদেশের রপ্তানি প্রক্রিয়াকরণ অঞ্চলসমূহের নিয়ন্ত্রণকারী সংস্থা।
বিনিয়োগ আকর্ষণ, পণ্যের বৈচিত্র্যায়নের মাধ্যমে রপ্তানি বৃদ্ধি, কর্মসংস্থান সৃষ্টি প্রভৃতি উদ্দেশ্যে বাংলাদেশে রপ্তানি প্রক্রিয়াকরণ (বা প্রক্রিয়াজাতকরণ) অঞ্চলগুলির যাত্রা শুরু হয়। বর্তমানে দেশের বিভিন্ন প্রান্তে সরকারি উদ্যোগে স্থাপিত ৮টি রপ্তানি প্রক্রিয়াকরণ অঞ্চল প্রতিষ্ঠালগ্ন থেকে কাঙ্ক্ষিত লক্ষ্য অর্জনে নিরলসভাবে কাজ করে যাচ্ছে।
বাংলাদেশ রপ্তানি প্রক্রিয়াকরণ এলাকা কর্তৃপক্ষ বাংলাদেশের প্রধানমন্ত্রীর কার্যালয়ের অধীনে পরিচালিত একটি স্বায়ত্বশাসিত সংস্থা। প্রতিষ্ঠালগ্ন থেকেই সংস্থাটি “এশিয়ার সর্বাপেক্ষা নিম্ন ব্যয়ের উৎপাদন ক্ষেত্র” হিসেবে পরিচিতি নিয়ে দেশী-বিদেশী বিনিয়োগ আকর্ষণে সফলতার সাথে দীর্ঘ পথ অতিক্রম করেছে। বর্তমানে বিশ্বব্যাপী বাংলাদেশ রপ্তানি প্রক্রিয়াকরণ এলাকা কর্তৃপক্ষ বিনিয়োগের সুবর্ণভূমি হিসেবে প্রশংসিত হচ্ছে। শুধু তাই নয়, বাংলাদেশের রপ্তানি প্রক্রিয়াকরণ অঞ্চলসমূহ এখন বিশ্ব বাজারে একটি মার্কা এবং বাংলাদেশ রপ্তানি প্রক্রিয়াকরণ এলাকা কর্তৃপক্ষ এখন দেশের একটি অন্যতম সফল সংস্থা।
ঢাকা বিদ্যুৎ বিতরণ কর্তৃপক্ষ

ঢাকা বিদ্যুৎ বিতরণ কর্তৃপক্ষ বা ঢাকা ইলেক্ট্রিক সাপ্লাই অথোরিটি বা ডেসা (DESA) ছিল বাংলাদেশের বিদ্যুৎ, জ্বালানী ও খনিজ সম্পদ মন্ত্রণালয়ের অধীনে প্রতিষ্ঠিত সংস্থা। এই সংস্থা মূলত ঢাকার অভ্যন্তরে বিদ্যুৎ বিতরণ ও সঞ্চালনের দায়িত্বে নিয়োজিত ছিল। ১৯৯০ সালের রাষ্ট্রপতির এক জরুরি অধ্যাদেশ (বিধি-৩৬) বলে এই সংস্থা প্রতিষ্ঠিত হয়। ১৯৯১ সালের ১লা অক্টোবর থেকে এই সংস্থার কার্যক্রম শুরু হয়।
১৯৭২ সালে বাংলাদেশের প্রথম সরকার, বিদ্যুৎখাতে বিনিয়োগের গতি বাড়ানোর জন্য একটি অধ্যাদেশ জারি করে বাংলাদেশ বিদ্যুৎ উন্নয়ন বোর্ড (বিপিডিবি) তৈরি করে। ১৯৭২ থেকে ১৯৯৫ সাল পর্যন্ত বিপিডিবি দেশের ৪৭৫ মেগাওয়াট থেকে ২৮১৮ মেগাওয়াট বিদ্যুৎ উৎপাদনে সক্ষম হয়েছে এবং তার ২৩০ কেভি এবং ১৩২ কেভি ট্রান্সমিশন নেটওয়ার্ক যথাক্রমে ৪১৯ কিলোমিটার এবং ২৫৬৯ কিলোমিটার।
নন্টে ফন্টে

নন্টে ফন্টে বাংলা ভাষায় লিখিত জনপ্রিয় একটি চিত্রায়িত কৌতুক কাহিনীমালা বা কমিকস। এটি একজন বিখ্যাত ভারতীয় বাঙ্গালী চিত্রশিল্পী নারায়ণ দেবনাথ কর্তৃক উদ্ভাবিত ও অঙ্কিত। এটি প্রথম প্রকাশিত হয় মাসিক পত্রিকা 'কিশোর ভারতী'তে (১৯৬৯)। পরবর্তীতে দেব সাহিত্য কুটীর থেকে বই আকারে প্রকাশিত হয়েছে। ২০০৩ খ্রিস্টাব্দ থেকে রঙিন সংষ্করণও প্রকাশিত হচ্ছে। এই কমিক থেকে পরে একটি অ্যানিমেটেড ভিডিও সিরিজও নির্মিত হয়েছে যা আকাশ বাংলা (বর্তমানে আকাশ আট) নামক চ্যানেলে প্রচার করা হতো।
নন্টে ও ফন্টে সমবয়সী সহপাঠী দুই বন্ধু, তারা পশ্চিম বাংলার কোনো অজানা মফস্বল শহরের একটি বোর্ডিং স্কুলে থেকে লেখাপড়া করে। তাদের এই বোর্ডিং স্কুলের জীবনের ছোটখাটো বিভিন্ন মজার মজার ঘটনা নিয়েই এই কমিক। তাদের সাথে একই বোর্ডিংয়ে থাকে কেল্টু নামের পাজী ধরনের একটু বেশি বয়সের এক দুষ্টু ছাত্র, "কেল্টুদা" নামে যাকে বোর্ডিংয়ের বাকি ছাত্ররা সম্বোধন করে থাকে। অধিকাংশ গল্পের বিষয়বস্তু কেল্টুর সাথে নন্টে-ফন্টের রেষারেষি, যার পরিসমাপ্তি ঘটে কেল্টুর উচিত সাজার মাধ্যমে।
কমিকের প্রধান চরিত্ররা সকলেই স্কুল বোর্ডিংয়ের বাসিন্দা। নন্টে ফন্টেসহ আরও কিছু ছাত্র এবং বোর্ডিংয়ের সুপারিন্টেনডেন্ট স্যার হলেন প্রধান চরিত্র। এছাড়াও রয়েছে বোর্ডিংয়ের বাবুর্চি ও অন্যান্য কাজের লোকজন। মাঝেমধ্যে স্কুলের হেডমাস্টার মহাশয়কেও দেখা যায়। গল্পের প্রায় সব চরিত্রের, বিশেষ করে ছাত্রদের রয়েছে হাস্যরস উদ্রেককারী অদ্ভুত সব ডাকনাম।
প্রথম প্রতিশ্রুতি (উপন্যাস)

প্রথম প্রতিশ্রুতি () বিখ্যাত ভারতীয় বাঙালি লেখিকা আশাপূর্ণা দেবীর একটি বিখ্যাত উপন্যাস। এই উপন্যাসের জন্য তিনি ভারতের সর্বোচ্চ সাহিত্য সম্মান জ্ঞানপীঠ পুরস্কার লাভ করেন। পরবর্তীকালে এই উপন্যাসটি অবলম্বনে ১৯৭১ সালে একটি বাংলা সিনেমাও তৈরি হয়। পরিচালনা করেন দীনেন গুপ্ত। এটি একটি উপন্যাস ত্রয়ীর প্রথম উপন্যাস। পরবর্তী দুটি উপন্যাসের নাম হল সুবর্ণলতা এবং বকুলকথা।
কিরিবাস

কিরিবাস (গিলবার্টীয় ও ইংরেজি Kiribati "কিরিবাস্‌" (ঊচ্চারণঃ or ),)) মধ্য প্রশান্ত মহাসাগরে অবস্থিত কমনওয়েলথ অভ নেশনস-এর অন্তর্ভুক্ত স্বাধীন প্রজাতান্ত্রিক দ্বীপরাষ্ট্র। এটি মাইক্রোনেশিয়ার অংশ এবং হাওয়াই দ্বীপপুঞ্জের প্রায় ৪০০০ কিমি দক্ষিণ-পশ্চিমে অবস্থিত।
কিরিবাস বিষুবরেখার কাছাকাছি ৩৫ লক্ষ বর্গ কিলোমিটার এলাকা জুড়ে ছড়িয়ে ছিটিয়ে থাকা ৩৩টি প্রবাল দ্বীপ নিয়ে রাষ্ট্রটি গঠিত। এগুলিকে তিনটি দলে ভাগ করা যায় – গিলবার্ট দ্বীপপুঞ্জ, ফিনিক্স দ্বীপপুঞ্জ, এবং লাইন দ্বীপপুঞ্জ। একটি বাদে সবগুলি দ্বীপই অ্যাটল প্রকৃতির, অর্থাৎ বলয়াকার দ্বীপ যার মাঝখানে রয়েছে শান্ত হ্রদ বা ল্যাগুন। শুধু গিলবার্ট দ্বীপপুঞ্জের বানাবা দ্বীপটি অ্যাটল নয়। কিরিবাসের ৩৩টি দ্বীপের মধ্যে ২১টিতে মানুষের বসতি আছে। বেশির ভাগ জনগণই গিলবার্ট দ্বীপপুঞ্জের দ্বীপগুলিতে বাস করেন। ফিনিক্স দ্বীপপুঞ্জের কেবল একটিতে এবং লাইন দ্বীপপুঞ্জের তিনটিতে লোকালয় আছে। গিলবার্ট দ্বীপপুঞ্জের একটি অ্যাটল তারাওয়া কিরিবাসের রাজধানী। তারাওয়ার একটি ক্ষুদ্র দ্বীপ বাইরিকি প্রশাসনিক কেন্দ্র।
১৮৯২ ও ১৯০০ সালের মধ্যবর্তী সময়ে ব্রিটিশ সরকার গিলবার্ট দ্বীপপুঞ্জকে একটি ব্রিটিশ প্রোটেক্টোরেট বানায়। ১৯১৬ সালে দ্বীপগুলি তাদের সার্বভৌমত্ব বিসর্জন দিয়ে গিলবার্ট ও এলিস দ্বীপপুঞ্জ উপনিবেশের অংশে পরিণত হয়। ফিনিক্স ও লাইন দ্বীপগুলিও এই উপনিবেশে যোগদান করে। পরে এলিস দ্বীপপুঞ্জ আলাদা হয়ে যায় (বর্তমানে টুভালু নামে পরিচিত)। ১৯৭৯ সালে এই উপনিবেশ স্বাধীন কিরিবাস প্রজাতন্ত্র হিসেবে আত্মপ্রকাশ করে।
"কিরিবাস" (Kiribati) নামের উৎস হচ্ছে ইংরেজি "গিলবার্টস" (Gilberts) নামের স্থানীয় উচ্চারণ। যদিও দেশের নামের বানান "Kiribati", গিলবার্টীয় ও ইংরেজি ভাষায় এর সঠিক উচ্চারণ "কিরিবাতি" বা "কিরিবাটি" নয়, বরং "কিরিবাস্‌"।
জাতীয় পার্টি (এরশাদ)

জাতীয় পার্টি বাংলাদেশের একটি অন্যতম প্রধান কেন্দ্র-ডানপন্থী, রক্ষণশীল ও জাতীয়তাবাদী রাজনৈতিক দল। সাবেক রাষ্ট্রপতি হুসেইন মুহাম্মদ এরশাদ ১৯৮৬ সালের ১ জানুয়ারি জাতীয় পার্টি গঠন করেন। বর্তমানে জাতীয় পার্টির চেয়ারম্যান জি এম কাদের।
জাতীয় পার্টির চেয়ারম্যান হলেন জাতীয় পার্টির প্রধান নির্বাহী কর্মকর্তা তিনি জাতীয় পার্টিকে পরিচলনা করেন। ২০১৯ সালের ৫ মে দলের চেয়ারম্যান হুসাইন মুহাম্মদ এরশাদ শারীরিক অসুস্থতার কারণে হুসেইন মুহাম্মদ এরশাদ তাকে দলের ভারপ্রাপ্ত চেয়ারম্যান হিসেবে ঘোষণা করেন। হুসেইন মুহাম্মদ এরশাদের মৃত্যুর পর তিনি জাতীয় পার্টির চেয়ারম্যান হিসেবে নিযুক্ত হন জিএম কাদের।
জয়ন্ত বিষ্ণু নারলিকর

জয়ন্ত বিষ্ণু নারলিকর (জন্ম: ১৯ জুলাই, ১৯৩৮ - ২০ মে ২০২৫) (মারাঠি: जयंत विष्णू नारळीकर) ছিলেন একজন ভারতীয় মারাঠি জ্যোতির্পদার্থবিজ্ঞানী। বেনারস হিন্দু ও কেমব্রিজ বিশ্ববিদ্যালয়ের প্রাক্তনী ও মুম্বাইয়ের টাটা ইনস্টিটিউট অফ ফান্ডামেন্টাল রিসার্চের বিজ্ঞানী স্থিতাবস্থা তত্ত্বের অন্যতম প্রবক্তা। নারলিকর ইংরেজি ও মারাঠি উভয় ভাষায় একাধিক বিজ্ঞান বিষয়ক গ্রন্থের রচয়িতা এবং ভারতের এক বিশিষ্ট কল্পবিজ্ঞান লেখক। মাতৃভাষা মারাঠিতে রচিত তার কল্পবিজ্ঞান কাহিনিগুলি বিভিন্ন ভাষায় অনূদিত হয়েছে। সারস্বতসমাজে প্রবাদপ্রতিম ও ব্যতিক্রমী চরিত্রে তিনি "জেভিএন" নামে পরিচিত ছিলেন।
জয়ন্ত বিষ্ণু ১৯৫৭ সালে বেনারস হিন্দু বিশ্ববিদ্যালয় থেকে গণিতে বিএসসি এবং ১৯৬০ সালে ক্যাম্ব্রিজ বিশ্ববিদ্যালয় থেকে গণিতে বিএ ডিগ্রি অর্জন করেন। ক্যাম্ব্রিজে তার সহপাঠী ছিলেন জামাল নজরুল ইসলাম। ১৯৬৩ সালে ফ্রেড হয়েলের তত্ত্বাবধানে ডক্টরেট ডিগ্রি লাভ করেন। ১৯৬৪ সালে তিনি গণিতে এমএ ডিগ্রি অর্জন করেন। ১৯৭৬ সালে তিনি গণিতে ডিএসসি (ডক্টর অব সায়েন্স) ডিগ্রি অর্জন করেন।
ডক্টরেট ডিগ্রি অর্জনের পর জয়ন্ত বিষ্ণু ১৯৭২ সাল পর্যন্ত ক্যাম্ব্রিজ বিশ্ববিদ্যালয়ের কিংস কলেজের বেরি র‍্যামজে ফেলো হিসেবে কাজ করেন। ১৯৬৬ থেকে ১৯৭২ সাল পর্যন্ত তিনি ক্যাম্ব্রিজ বিশ্ববিদ্যালয়ের ইনস্টিটিউট অব থিওরেটিক্যাল অ্যাস্ট্রোনমিতে প্রতিষ্ঠাকালীন সদস্য হিসেবে কাজ করেছেন।
ক্যাম্ব্রিজে বিএ ডিগ্রিতে অসাধারণ ফলাফলের জন্য টাইসন মেডেল লাভ করেন। ১৯৬২ সালে তিনি স্মিথ'স প্রাইজ লাভ করেন। ১৯৬৫ সালে তিনি ভারতের তৃতীয় সর্বোচ্চ অসামরিক সম্মান পদ্মভূষণ লাভ করেন। ১৯৬৭ সালে অ্যাডাম'স প্রাইজ লাভ করেন। ২০০৪ সালে তিনি ভারতের দ্বিতীয় সর্বোচ্চ অসামরিক সম্মান পদ্মবিভূষণ লাভ করেন। ২০১১ সালে তিনি মহারাষ্ট্র সরকারের সর্বোচ্চ অসামরিক সম্মান মহারাষ্ট্র ভূষণ পুরস্কার লাভ করেন।
দেশ (পত্রিকা)

দেশ পশ্চিমবঙ্গের সাহিত্য বিষয়ক বাংলা পাক্ষিক পত্রিকা, যা কলকাতা থেকে প্রকাশিত হয়। নভেম্বর ২৪, ১৯৩৩ সাল থেকে আনন্দবাজার পত্রিকা গ্রুপ কর্তৃক প্রতি মাসের ২ এবং ১৭ তারিখে প্রকাশিত হয়। প্রথম সম্পাদক ছিলেন সত্যেন্দ্রনাথ মজুমদার (১৮৯১-১৯৫৪)। বঙ্কিমচন্দ্র সেন দ্বিতীয় সম্পাদক। এরপর দীর্ঘকালের সম্পাদক ছিলেন সাগরময় ঘোষ। সাগরময় ঘোষের পরে একবছরের জন্য দায়িত্ব গ্রহণ করেন অমিতাভ রায় পরবর্তীতে হর্ষ দত্তকে দায়িত্ব দেওয়া হয়, বর্তমানে সুমন সেনগুপ্ত সম্পাদনার দায়িত্ব পালন করছেন। প্রথম দিকে এটি পুরোপুরি সাহিত্য পত্রিকা ছিলো। যদিও দেশে এখন সাহিত্য ছাড়া রাজনীতি, খেলা, আজকাল, বাংলার হালচাল, সিনেমা, থিয়েটার, সাম্প্রতিক বিষয় - সব নিয়ে ছাপা হচ্ছে।
দেশ পত্রিকায় লেখা পাঠানোর নিয়ম<br>
রচনা সম্পূর্ণ মৌলিক হওয়া বাধ্যতামূলক। ইতিপূর্বে প্রকাশিত কোনও লেখা গ্রহণ করা হয় না। কবিতা ২০ লাইনের মধ্যে, গল্প ৩০০০-৪০০০ শব্দ... আরও
দেশ এখনও বাংলাভাষী বুদ্ধিজীবীদের সেরা সাহিত্য পত্রিকা হিসাবে বিবেচিত হয়। এটি প্রায়শই "বাংলার নিউ ইয়র্কার" হিসাবে উল্লেখ করা হয় । বাংলা ভাষা ও সাহিত্যের বিশিষ্ট লেখক এবং প্রবীণদের প্রায় সকলেই রবীন্দ্রনাথ ঠাকুর থেকে সত্যজিৎ রায়, মহাশ্বেতা দেবী, সুনীল গঙ্গোপাধ্যায়, রচনায় কখনও কখনও বা অন্য লেখা রয়েছে। দেশের পূজা ইস্যু বাংলা সাহিত্যে একটি প্রধান সাহিত্যের আকর্ষণ রয়ে গেছে। ভারতের প্রাচীনতম এবং ঐতিহ্যবাহী পত্রিকাগুলির মধ্যে অন্যতম এই পত্রিকাটি বর্তমানে অষ্টাদশ বছরে পা দিয়েছে। 
উক্ত পত্রিকার "'বইয়ের দেশ"' নামে একটি উপ-প্রকাশনা রয়েছে (২০০৩ সাল থেকে) যাহা বাংলা এবং ইংরেজি ভাষার সর্বশেষ বইগুলি সুপরিচিত লেখক এবং সমালোচকরা পর্যালোচনা করে। এটি একটি ত্রৈমাসিক পত্রিকা।
বাংলাদেশ সড়ক পরিবহন কর্পোরেশন

বাংলাদেশ সড়ক পরিবহন কর্পোরেশন বা বি.আর.টি.সি. (Bangladesh Road Transport Corporation : BRTC) বাংলাদেশের সড়ক পরিবহন ও যাতায়াত ব্যবস্থার উন্নয়ন এবং নিয়ন্ত্রণের দায়িত্বে নিয়োজিত রাষ্ট্রীয় মালিকানাধীন সংস্থা। এটি যোগাযোগ মন্ত্রণালয়ের অধীনস্থ সংস্থা। ১৯৬১ সালে এক সরকারি অধ্যাদেশ জারীর মাধ্যমে ৪ ফেব্রুয়ারি বিআরটিসি প্রতিষ্ঠিত হয়। ২৩ ফেব্রুয়ারি ১৯৬৮ সালে আনুষ্ঠানিকভাবে মিরপুর ইপিআরটিসি বাস ডিপোতে প্রথম দোতালা বাস সার্ভিসের উদ্বোধন করা হয়। এই সেবার উদ্বোধন করেন পূর্ব পাকিস্তানের অর্থ মন্ত্রী ড. এম এন হুদা।
বিআরটিসি প্রায় পঞ্চাশটি জোড়া বাস ১ কোটি ১১ লাখ টাকা/বাস হিসেবে কিনে। খুচরা যন্ত্রপাতির অভাবে ২০টি বাস খুব দ্রুত নষ্ট হয়ে যায়। তবে কুড়িল-গাউছিয়া রাস্তার বাসগুলো ভালো সেবা দিচ্ছিলো আগস্ট ২০২৩ এ।
একটি নিরাপদ ও আরামদায়ক রাষ্ট্রীয় সড়ক পরিবহন ব্যবস্থা।
তিতাস গ্যাস ট্রান্সমিসন এন্ড ডিস্ট্রিবিউশন পিএলসি

তিতাস গ্যাস ট্রান্সমিসন এন্ড ডিস্ট্রিবিউশন পিএলসি বাংলাদেশের বৃহত্তর ঢাকা এবং বৃহত্তর ময়মনসিংহ অঞ্চলে গ্যাস সঞ্চালন ও বিতরণ ব্যবস্থা নিয়ন্ত্রণ করে থাকে। বিদ্যুৎ, জ্বালানি ও খনিজ সম্পদ মন্ত্রণালয়ের আওতায় এবং পেট্রোবাংলার অধীনে তিতাস গ্যাস তাদের কার্যক্রম পরিচালনা করে থাকে। তিতাস ১৯৬৪ সালের ২০ নভেম্বর কোম্পানী আইনের আওতায় যৌথ তহবিল কোম্পানী হিসাবে আত্মপ্রকাশ করে। ১৯৬৮ সালের ২৮ এপ্রিল সিদ্ধিরগঞ্জ বিদ্যুৎ কেন্দ্রে গ্যাস সরবারহের মাধ্যমে তিতাস গ্যাসের কার্যক্রম শুরু হয়।
১৯৬২ সালে ব্রাহ্মণবাড়িয়ায় তিতাস নদীর তীরে বিরাট গ্যাসক্ষেত্র আবিষ্কৃত হয়। শিল্প উন্নয়ন সংস্থা ৫৮ মাইল দীর্ঘ তিতাস-ডেমরা সঞ্চালন পাইপলাইন নির্মাণ করে দেয়। ১৯৬৮ সালের ২৮ এপ্রিল কোম্পানী বাণিজ্যিক কার্যক্রম শুরু করে। ১৯৬৮ সালের অক্টোবর মাসে বিশিষ্ট কথা সাহিত্যিক শওকত ওসমান এর বাসায় প্রথম আবাসিক গ্যাস সংযোগ প্রদান করা হয়।
কোম্পানী গঠনের শুরু থেকে ৯০% শেয়ারের মালিক ছিল তৎকালীন সরকার। ১৯৭২ সালের জাতীয়করণ আদেশের অধীনে বাকি মালিকানা স্বত্ত্ব সরকারের কাছে স্থানান্তর করা হয় । অবশিষ্ট ১০% শেয়ার ৯ আগস্ট, ১৯৭৫ তারিখে শেল অয়েল কোম্পানীর সঙ্গে বাংলাদেশ সরকারের চুক্তি অনুযায়ী ১.০০ (এক লক্ষ) পাউন্ড-স্টার্লিং পরিশোধের বিনিময়ে পেট্রোবাংলার মাধ্যমে সরকারি মালিকানায় স্থানান্তরিত হয়। বর্তমানে কোম্পানীর অনুমোদিত ও পরিশোধিত মূলধন যথাক্রমে ২,০০০ (দুই হাজার) কোটি ও ৯৮৯.২২ কোটি টাকা।
প্রাকৃতিক গ্যাসের দক্ষ ও নিরাপদ বিতরণ।
তিতাসের অন্তর্ভূক্ত এলাকাগুলো হলো বৃহত্তর ঢাকা ও বৃহত্তর ময়মনসিংহ বিভাগ।
তিতাস গ্যাস কোম্পানীর ওয়েবসাইট
আমরা কি এই বাঙলাদেশ চেয়েছিলাম

আমরা কি এই বাঙলাদেশ চেয়েছিলাম হুমায়ুন আজাদ রচিত একটি সমালোচনামূলক গ্রন্থ। ফেব্রুয়ারি ২০০৩ খ্রিষ্টাব্দে (ফাল্গুন, ১৮০৯ বঙ্গাব্দ) আগামী প্রকাশনী, ঢাকা থেকে প্রথম প্রকাশিত হয়।
১৯৭১-এ স্বাধীনতা সংগ্রামের মধ্য দিয়ে স্বাধীন এবং সার্বভৌম রাষ্ট্র হিসেবে বাংলাদেশ প্রতিষ্ঠা হয়। হুমায়ুন আজাদ স্বাধীন বাংলাদেশ প্রতিষ্ঠার স্বপ্ন যে বাস্তবায়িত হয়নি তা নিজস্ব মতামতে তুলে ধরেছেন, তিনি ধর্মনিরপেক্ষ বাংলাদেশ দেখতে চেয়েছিলেন সেটা বাস্তবায়িত হচ্ছেনা এবং সমাজের মানুষগুলো দূরে সরে এসেছে নৈতিকতা থেকে, সমাজে মৌলবাদ এসেছে, পূর্ব পাকিস্তানের আমলে ষাটের দশকে যখন তিনি ঢাকা বিশ্ববিদ্যালয়ের ছাত্র ছিলেন তখন বাঙালি সমাজ অনেক প্রগতিবাদী ছিলো - এসব বিভিন্ন কথা তিনি বুঝিয়েছেন।
আকাশবাণী

আকাশবাণী () বা () ভারত সরকার দ্বারা প্রতিষ্ঠিত এবং তথ্য ও সম্প্রচার মন্ত্রকের মালিকানাধীন এক বেতার সম্প্রচার সংস্থা এবং প্রসার ভারতীর দুই বিভাগের অন্যতম। সাধারণ জনগণকে তথ্য, শিক্ষা ও বিনোদনমূলক অনুষ্ঠান প্রচারের জন্য ১৯৩৬ সালে আনুষ্ঠানিকভাবে ভারত সরকার কর্তৃক আকাশবাণীর সম্প্রচার কার্যক্রম শুরু হয়। প্রসার ভারতীর অপর বিভাগ হচ্ছে দূরদর্শন, যা এক ভারতীয় টেলিভিশন সম্প্রচার সংস্থা। আকাশবাণীর সদর দপ্তর নতুন দিল্লির আকাশবাণী ভবনে এবং সেখানে ড্রামা সেকশন, এফএম সেকশন ও ন্যাশনাল সেকশন রয়েছে। এই একই ভবনে ভারতীয় টেলিভিশন স্টেশন দূরদর্শন কেন্দ্র রয়েছে।
১৯২৭ সালে যথাক্রমে আকাশবাণী মুম্বই ও আকাশবাণী কলকাতা স্থাপিত হয় এবং দুটি ব্যক্তিগত ট্রান্সমিটার দিয়ে ভারতে রেডিও সম্প্রচার শুরু হয়। এটি ১৯৩০ সালে জাতীয়করণ করা হয় এবং তারপরে এটি ভারতীয় সম্প্রচার পরিষেবা (ইন্ডিয়ান ব্রডকাস্টিং কর্পোরেশন) নামে পরিচিত হয়। পরবর্তীতে ১৯৫৭ সালে এর নাম পরিবর্তন করে আকাশবাণী করা হয়।
১৯৪৭ যখন ভারত স্বাধীনতা লাভ করলো তখন অল ইন্ডিয়া রেডিওর ১৮টি ট্রান্সমিটার সহ ৬টি সম্প্রচার কেন্দ্র ছিল। বেতার সম্প্রচারের ব্যাপ্তি ছিল ভৌগোলিক পরিসীমার ২.৫% এবং জনসংখ্যার ১১%। ভারতের স্বাধীনতার পর অল ইন্ডিয়া রেডিও’র দ্রুত বিকাশ ঘটে।
বর্তমানে আকাশবাণীর ১৪৪টি মাঝারি কম্পাঙ্ক (মাঝারি তরঙ্গ), ৫৪টি উচ্চ কম্পাঙ্ক (নিম্ন তরঙ্গ) এবং ১৩৯টি এফএম ট্রান্সমিশন সহ ২১৫টি সম্প্রচার কেন্দ্র সমন্বয়ে সম্প্রচার নেটওর্য়াক চালু আছে। অল ইন্ডিয়া রেডিও ভৌগোলিক পরিব্যাপ্তির ১৯.৪২% এবং ৯৯.১৩% জনসংখ্যাকে এই সম্প্রচার সেবা দিয়ে যাচ্ছে । অভ্যন্তরীণ জনসংখ্যার জন্য অল ইন্ডিয়া রেডিও ২৪টি ভাষা এবং ১৪৬টি উপভাষায় এবং আন্তর্জাতিক শ্রোতাদের জন্য ১৭টি ভারতীয় ও ১০টি বিদেশি ভাষা সমন্বয়ে সর্বমোট ২৭টি ভাষায় বেতার সম্প্রচার করছে। 
সংস্কৃত ভাষায় "আকাশবাণী" শব্দটির অর্থ "আকাশ হইতে বাণী" বা "দৈববাণী"। হিন্দু, জৈন ও বৌদ্ধ কাহিনীতে স্বর্গ ও মর্ত্যের মধ্যে যোগাযোগের মাধ্যম হিসাবে আকাশবাণীর উল্লেখ রয়েছে।
ইন্ডিয়ান স্টেট ব্রডকাস্টিং সার্ভিস (আইএসবিএস) যখন তার নাম পরিবর্তন করে "অল ইন্ডিয়া রেডিও" (এআইআর) রেখেছিল, তখন কবি রবীন্দ্রনাথ ঠাকুর এক কবিতার মাধ্যমে তার নাম "আকাশবাণী" রেখেছিলেন। কলকাতার নিম্ন তরঙ্গ পরিষেবার উদ্বোধনের উপলক্ষ্যে তিনি সেই কবিতাটি রচনা করেছিলেন।
১৯৩৬ সালে মহীশূরে তাঁর বাসগৃহ বিত্তল বিহারে ভারতের প্রথম বেসরকারি বেতার কেন্দ্রের প্রতিষ্ঠার পর এম. ভি. গোপালস্বামী বেতার প্রসঙ্গে "আকাশবাণী" শব্দটি ব্যবহার করেছিলেন। তাঁর বাসগৃহ আকাশবাণীর বর্তমান মহীশূর বেতার কেন্দ্র থেকে প্রায় দূরে অবস্থিত।
১৯৩৬ সালে জাতীয় সম্প্রচারক হিসেবে আকাশবাণী আত্মপ্রকাশ করে।
আকাশবাণী কলকাতা কেন্দ্রটি পূর্বাঞ্চলের গুরুত্বপূর্ণ ঐতিহাসিক কেন্দ্র।
বিবিধভারতী এটির জাতীয় পরিষেবা ।আকাশবাণী মানুষের হৃদয়ে জায়গা করে নিয়েছে। দিল্লী কেন্দ্রের সংবাদ আঞ্চলিক কেন্দ্রগুলিতে প্রচারিত হয়
প্রথম আলো (উপন্যাস)

প্রথম আলো বিংশ শতাব্দীর শেষ ভাগের বিখ্যাত বাঙালি কবি ও কথাসাহিত্যিক সুনীল গঙ্গোপাধ্যায়ের লেখা একটি জনপ্রিয় ঐতিহাসিক উপন্যাস। দীর্ঘ এই উপন্যাসটি রচিত হয়েছে ঊনবিংশ শতকের শেষার্ধের পটভূমিকায়। সুনীল গঙ্গোপাধ্যায়ের আর এক বিখ্যাত উপন্যাস সেই সময়-এ যে কাল-পর্বের কথা আছে ঠিক তার পরের কাল-পরিধি এই উপন্যাসের উপজীব্য। ঊনবিংশ শতাব্দীর শেষ ভাগে জাতি হিসাবে বাঙালির আত্মসচেতনতা গড়ে ওঠার প্রক্রিয়া এ ঐতিহাসিক উপন্যাসের কেন্দ্রীয় সুর।
সুদীর্ঘ এই উপন্যাসটির শুরু হয় ত্রিপুরার রাজপরিবারের কাহিনি দিয়ে। তারপরে তা ক্রমশ জমাট বাঁধে কলকাতায় ঠাকুর পরিবারে এবং তৎকালীন অন্যান্য বিশিষ্ট সব মানুষদের নিয়ে। এই উপন্যাসের কেন্দ্রীয় চরিত্রগুলি সবই প্রায় বাস্তব ঐতিহাসিক চরিত্র। যেমন:রবীন্দ্রনাথ ঠাকুর, কাদম্বরী দেবী,নরেন্দ্রনাথ দত্ত(স্বামী বিবেকানন্দ), ঠাকুর শ্রী রামকৃষ্ণ পরমহংসদেব, নটী বিনোদিনী, গিরিশচন্দ্র ঘোষ প্রভৃতি। সুনীলই প্রথম রবীন্দ্রনাথকে উপন্যাসের চরিত্র হিসাবে ব্যবহার করেছেন। 
তবে উপন্যাসের মূল চরিত্র হিসেবে রয়েছে দুটি কাল্পনিক চরিত্র "ভরত ও ভূমিসুতা"। উপন্যাসটির ঘটনা প্রবাহ আবর্তিত হয়েছে এই দু'টি চরিত্রকে কেন্দ্র করেই।
উপন্যাসটি থেকে স্পষ্ট একটি ধারণা পাওয়া যায় রামকৃষ্ণ পরমহংস ও তার শিষ্যদের সম্বন্ধে।
প্রথম আলো উপন্যাসটি দেশ পত্রিকায় ধারাবাহিক ভাবে প্রকাশিত হয়। পরবর্তী কালে আনন্দ পাবলিশার্স প্রাইভেট লিমিটেড থেকে গ্রন্থাকারে প্রকাশিত হয়। এই বইটির ইংরেজি সংস্করণ প্রকাশিত হয় অক্সফোর্ড থেকে।
অবজেক্ট ওরিয়েন্টেড প্রোগ্রামিং

অবজেক্ট ওরিয়েন্টেড প্রোগ্রামিং [ইংরেজি: object-oriented programming (OOP), সংক্ষেপে ওওপি] হল অবজেক্টসমূহের উপর ভিত্তি করে একটি প্রোগ্রামিং দৃষ্টান্ত, যা ডাটা ও কোড ধারণ করে: ক্ষেত্রের বিন্যাসে ডাটা (প্রায়ই অ্যাট্রিবিউট অথবা প্রোপার্টি হিসাবে পরিচিত), এবং কার্যপদ্ধতি হিসাবে কোড (প্রায়ই মেথড হিসাবে পরিচিত)। ওওপি-তে, কম্পিউটার প্রোগ্রামকে অবজেক্ট তৈরির মাধম্যে নকশায়িত করা হয় যারা একে অপরের সাথে মিথস্ক্রিয়া করে।
বহুল ব্যবহৃত অনেক প্রোগ্রামিং ভাষা (যেমন সি++, জাভা, এবং পাইথন) বহুজাতিক-দৃষ্টান্ত এবং অবজেক্ট-ওরিয়েন্টেড প্রোগ্রামিংকে বৃহত্তর বা কম মাত্রায় সমর্থন করে, সাধারণত বাধ্যতামূলক প্রোগ্রামিং, পদ্ধতিগত প্রোগ্রামিং এবং কার্যকরী প্রোগ্রামিং এর সাথে সমন্বয় করে।
আধুনিক অবজেক্ট-ওরিয়েন্টেড প্রোগ্রামিং-এ "অবজেক্ট" শব্দটি প্রথম এমআইটি এর কৃত্রিম বুদ্ধিমত্তা গ্রুপে ১৯৫০-এর দশকের শেষের দিকে এবং ১৯৬০-এর দশকের শুরুতে আবির্ভূত হয়েছিল। তারপরে, "অবজেক্ট" নির্দিষ্ট বৈশিষ্ট্য (গুণাবলী) সহ লিস্প পরমাণুকে উল্লেখ করে।
জাভা অ্যাপলেট

অ্যাপলেট হচ্ছে জাভা (প্রোগ্রামিং ভাষা) দ্বারা লেখা প্রোগ্রাম যা কোন ওয়েবপেজ এ সংযুক্ত করার জন্য লেখা হয়। যদিও অ্যাপলেট কম্পিউটার প্রোগ্রাম, তবুও নিরাপত্তার কারণে অ্যাপলেটের কিছু সীমাবদ্ধতা রাখা হয়েছে।
জাভা অ্যাপলেট-এর নিচের এক বা একাধিক সুবিধা আছে।
জাভা অ্যাপলেট-এর নিচের এক বা একাধিক অসুবিধা আছে।
গুয়াশ

জলরঙের এক পরিবর্তিত রূপ, যাতে রঙের মধ্যে, চকের গুঁড়ো জাতীয় অস্বচ্ছ জিনিস মেশাবার ফলে জলরঙের সূক্ষ্ম রঙ্গককণিকা-জনিত স্বচ্ছতার পরিবর্তে অনচ্ছ পুরু রং হয়। ফলে জলরঙ দিয়েও তেলরঙের মত "ফিনিশিং" কাজ সহজে হয়।
অতীতে চকের গুঁড়োর বদলে ডিমের কুসুম মেশানো হত এবং পদ্ধতিটির নাম ছিল টেম্পেরা(), এখন বাজারের তৈরি গুয়াশ যেমন "পোস্টার কালার" তার স্থান নিয়েছে।
তেলরঙের অধিকাংশ পদ্ধতিগত সুবিধা গুয়াশ পদ্ধতিতে আছে। তদুপরি জলরঙের দুই গুণ- তেলরঙের মত শুকাতে দেরি লাগে না এবং সরঞ্জাম (যেমন ক্যানভাসের বদলে কাগজ) দামে সস্তা-গুয়াশ পদ্ধতিতেও আছে। অর্থাৎ জল ও তেল রঙের দ্বয়ী সুবিধা এই পদ্ধতিতে বিদ্যমান।
জাতিসংঘের সদস্যরাষ্ট্রসমূহ

জাতিসংঘের সদস্যরাষ্ট্রসমূহ হল টি সার্বভৌম রাষ্ট্র যারা জাতিসংঘের সদস্য এবং যাদের প্রত্যেকের জাতিসংঘের সাধারণ পরিষদে সমান প্রতিনিধিত্ব আছে। জাতিসংঘ বিশ্বের বৃহত্তম আন্তঃরাষ্ট্রীয় সংস্থা।
জাতিসংঘের সদস্যপদ লাভের মানদণ্ডগুলি জাতিসংঘ সনদের ২য় অধ্যায়ের ৪র্থ সংবিধিতে নিম্নরূপে লিখিত আছে:
      "চিহ্নিত করা হচ্ছে: মূল বা প্রতিষ্ঠাতা সদস্যরাষ্ট্রগুলিকে।"
ভৌত ধ্রুবক

পদার্থবিজ্ঞানে, একটি "ভৌত ধ্রুবক" হল একটি ভৌত রাশির মান যা সার্বজনীন হিসেবে গৃহীত হয় এবং বিশ্বাস করা হয় যে এর মান সময়ের সাথে পরিবর্তিত হয় নাা।
The values are given in the so-called "concise form"; the number in brackets is the "standard uncertainty", which is the value multiplied by the "relative standard uncertainty".
This is the value adopted internationally for realizing representations of the volt using the Josephson effect.
This is the value adopted internationally for realizing representations of the ohm using the quantum Hall effect.
গাণিতিক প্রতীকের তালিকা

প্রযুক্তিগত সীমাবদ্ধতার কারণে অনেক কম্পিউটার এই নিবন্ধে কিছু বিশেষ অক্ষর প্রদর্শন করতে পারে না। এই জাতীয় অক্ষরগুলি আপনার ব্রাউজার, অপারেটিং সিস্টেম এবং ইনস্টল করা ফন্টের উপর নির্ভর করে বাক্স, প্রশ্ন চিহ্ন বা অন্যান্য বাজে প্রতীক হিসাবে রেন্ডার করা যেতে পারে। এমনকি আপনি যদি নিশ্চিত হয়ে থাকেন যে আপনার ব্রাউজারটি নিবন্ধটি ইউটিএফ -8 এনকোড হিসাবে ব্যাখ্যা করছে এবং আপনি এমন একটি ফন্ট ইনস্টল করেছেন যা ইউনিকোডের বিস্তৃত সমর্থন করে যেমন কোড 2000, আরিয়াল ইউনিকোড এমএস, লুসিডা সানস ইউনিকোড বা ফ্রি ইউনিকোড ফন্টগুলির মধ্যে একটি, এই ক্ষেত্রে ব্রাউজারের ক্ষমতা পরিবর্তিত হওয়ার কারণে আপনার এখনও একটি আলাদা ব্রাউজার ব্যবহার করতে হবে।
গাণিতিক অপারেটরের কিছু ইউনিকোড চার্ট:
ইউনিকোড ক্রস রেফারেন্স:
বৈজ্ঞানিক ধ্রুবক (ব্যক্তির নামে নামাঙ্কিত)

এখানে মানুষের নামে নামকরণ করা বস্তুগত এবং গাণিতিক ধ্রুবকএর একটি তালিকা দেওয়া আছে।
সি এ এস নিবন্ধন নম্বর

সি এ এস নিবন্ধন নম্বর (CAS registry number) রাসায়নিক যৌগ, পলিমার, জীববিজ্ঞানের ধারাক্রম, মিশ্রণ এবং সংকর ধাতুসমূহের এক ধরনের নম্বর যা প্রত্যেকটির জন্য অনন্য। এই নম্বরকে সি এ এস নম্বর ও বলা হয়।
CAS এর পূর্ণ রূপ হচ্ছে Chemical Abstracts Service (কেমিক্যাল অ্যবস্ট্রাক্টস সার্ভিস) যা যুক্তরাষ্ট্রের বৃহৎ সংগঠন অ্যামেরিকান কেমিক্যাল সোসাইটির একটি বিভাগ। এই সংস্থাটি যেসকল রাসায়নিক পদার্থ লিটারেচারে অন্তর্ভুক্ত তাদের প্রত্যেকটির জন্য একটি পরিচিতি সূচক নির্ধারণ করে দেয়। মূলত রাসায়নিক পদার্থের তথ্যভান্ডার নিয়ন্ত্রণ সরলীকরণের জন্যই এই নম্বর দেয়ার প্রথা চালু হয় যেহেতু একউ পদার্থের অনেক নাম থাকে। বর্তমানে সবাই এই নম্বর দ্বারা বিভিন্ন পর্দ্থ সন্ধানের পদ্ধতির সাথে পরিচিত।
২০০৬ সালের ২৯ জুন তারিখ পর্যন্ত সি এ এস নিবন্ধিত পদার্থের সংখ্যা ছিল ২৮,৪৮২,১১৮ টি। প্রতি সপ্তাহে প্রায় ৫০,০০০ নতুন পদার্থ নিবন্ধিত হয়।
সংকর ধাতুর তালিকা

এটি সংকর ধাতুর গোষ্ঠীভুক্ত নামযুক্ত ধাতুগুলির একটি তালিকা ।
অ্যালুমিনিয়াম জটিল ধাতব সংকর ধাতু তৈরি করে, যেমন β–Al–Mg, ξ'–Al–Pd–Mn, এবং T–Al Mn।
বেশিরভাগ লোহার মিশ্রণ ইস্পাত, যেখানে কার্বন একটি প্রধান সংকর উপাদান হিসাবে উপস্থিত থাকে।
SmCo ( কোবাল্ট ); গিটার পিকআপ, হেডফোন, স্যাটেলাইট ট্রান্সপন্ডার ইত্যাদিতে স্থায়ী চুম্বকের জন্য ব্যবহৃত হয়।
স্ট্রেঞ্জ কেস অব ডক্টর জেকিল অ্যান্ড মিস্টার হাইড

স্ট্রেঞ্জ কেস অভ ডক্টর জেকিল অ্যান্ড মিস্টার হাইড (Strange Case of Dr. Jekyll and Mr. Hyde) হল স্কটিশ লেখক রবার্ট লুইস স্টিভেনসন রচিত রহস্য উপন্যাসিকা। এটি ১৮৮৬ সালে প্রথম প্রকাশিত হয়। লন্ডনের আইনজীবী গ্যাব্রিয়েল জন আটারসন তার পুরনো বন্ধু ডক্টর হেনরি জেকিল ও তার অশুভ সত্তা এডওয়ার্ড হাইডের মধ্যকার অদ্ভুত ঘটনাবলির তদন্ত এই উপন্যাসিকার উপজীব্য বিষয়। উপন্যাসিকাটির প্রভাব এতটাই যে এটি ইংরেজি ভাষার অংশ হয়ে ওঠে, এবং "জেকিল অ্যান্ড হাইড" শব্দগুচ্ছ দিয়ে এমন কোন ব্যক্তিকে বোঝানো হয় যার দ্বৈত সত্তা রয়েছে, সাধারণত খুব ভালো কিন্তু মাঝে মাঝে অপ্রত্যাশিত রকমের মন্দ।
ডাক্তার জেকিল নিজের ব্যবহারের জন্য একটি ঔষধ আবিষ্কার করতে সক্ষম হন যেটি ব্যবহার করলে তিনি বিপরীত চরিত্রের একজন মানুষে পরিণত হয়ে যাবেন অর্থাৎ তার মনের যেসব খারাপ দোষ রয়েছে সেগুলো মুখ্য হয়ে উঠবে এবং তিনি সেভাবেই ইচ্ছা অনুযায়ী কিয়াজ করবেন। আবার আর একটি ঔষধ প্রয়োগ করে তিনি স্বাভাবিক অবস্থায় ফেরত আসতে পারবেন। এভাবেই ডাক্তার তার মধ্যকার ভালো এবং মন্দ এই দুটো স্বভাবকে নিয়ে একই দেহের ভিতর দুটি মানুষকে লালন পালন করতে শুরু করলেন। তিনি খারাপ মানুষটির নাম দিলেন মিস্টার হাইড। এই রকম ভাবে তিনি দিনের বেলায় ডক্টর জেকিল এবং রাতে মিস্টার হাইড হয়ে জীবন যাপন করতে থাকেন। এক সময় এমন পরিস্থিতি হলো যে তিনি না চাইলেও মিস্টার হাইডে রূপান্তরিত হতে লাগলেন। দেখা গেলো যে তার দ্বিতীয় ঔষধ যা প্রয়োগ করে তিনি মিস্টার হাইড থেকে ডক্টর জেকিল হতেন তা আর কাজ করছে না। ফলে তার মনুষ্যত্বের বদলে পশুত্ব স্থায়ী হতে লাগল। এরই মধ্যে মিস্টার হাইড খুন করে বসলেন এক লোককে। তার মধ্যেকার আত্মগ্লানি থেকে রক্ষা পেতে আত্মহত্যা করলেন ডক্টর জেকিল।
ফ্রাঙ্কেনস্টাইন (উপন্যাস)

ফ্রাঙ্কেনস্টাইন মেরী শেলী রচিত উপন্যাসের একটি বিখ্যাত চরিত্র। উপন্যাসটির নাম "ফ্রাঙ্কেনস্টাইন; অর দ্য মডার্ন প্রমিথিউস" (Frankenstein; or, The Modern Prometheus) হলেও ফ্রাঙ্কেনস্টাইন নামে সমধিক পরিচিত।
এক জার্মান গবেষক, ফ্রাঙ্কেনস্টাইন নিরলস গবেষণার মাধ্যমে একটি বিশেষ ধরনের বিজ্ঞান আয়ত্ত করতে সমর্থ হয়। যার মাধ্যমে মৃত ব্যক্তির মধ্যে প্রাণসঞ্চার করা সম্ভব। সে তার এই পরীক্ষাটি এক মৃত ব্যক্তির উপর করলে মৃত ব্যক্তি ঠিকই বেঁচে উঠে, কিন্তু পরিনত হয় এক ভয়ঙ্কর দানবে। প্রচন্ড শক্তিশালী এই দানবটি দেখতে কুৎসিত। ফ্রাঙ্কেনস্টাইন ভয় পেয়ে এই দানবের প্রতি অত্যন্ত দুর্ব্যবহার করলে দানবটি হিংস্র হয়ে ফ্রাঙ্কেনস্টাইনের প্রতি প্রতিশোধ গ্রহণের সংকল্প করে । সে বনে গিয়ে আশ্রয় নেয়। তার প্রতিশোধ সে শুরু করে ফ্রাংকেনস্টাইন এর সহকারী ড. নীল ও একজন আয়া হত্যার মাধ্যমে। এতপর সে হত্যা করে তার সৃষ্টিকর্তার ভাইকে। তখন সে বনে আশ্রয় নেয় এবং শত শত সাধারণ লোক হত্যা করে। সে ফ্রাংকেন এর বিয়ের রাতে আবারো হত্যা করে তার স্ত্রীসহ তার পরিবারের বাকী সদস্যদের। ফ্রাঙ্কেনস্টাইন তাকে হত্যা করার জন্য ধাওয়া করতে থাকে। এক পর্যায়ে সে ক্লান্ত হয়ে মারা যায়। ফ্রাঙ্কেনস্টাইন মারা যাবার পর সে আত্মহত্যার চিন্তা করে হারিয়ে যায়। পরে আর তাকে কখনও দেখা যায়নি।
লুকাস পোডলস্কি

লুকাস পোডলস্কি (জুন ৪, ১৯৮৫, পোল্যান্ডের গ্লিভিৎসে, কাতোভিৎসে'র কাছে) একজন জার্মান ফুটবল খেলোয়াড়। তিনি ২০০৬ খ্রীস্টাব্দের বিশ্বকাপ ফুটবলে জার্মান দলের হয়ে খেলেছেন। প্রিমিয়ার লিগে তিনি আর্সেনালের হয়ে খেলে থাকেন।
১৭ মে ২০০৪ তারিখ অনুয়ায়ী।
২৬ জুন ২০১৪
মার্কিন ডলার

মার্কিন ডলার (মুদ্রা প্রতীক: $; ব্যাংক কোড: USD) হল মার্কিন যুক্তরাষ্ট্রের সরকারী মুদ্রার নাম। এর কাগুজে নোটের নকশা অনুযায়ী একে চলতি ভাষায় 'গ্রীন বাক' হিসেবেও অভিহিত করা হয়ে থাকে। এর সাংকেতিক চিহ্ন $, তবে অন্যান্য দেশের ডলার নামক মুদ্রা থেকে আলাদা করার জন্য একে আন্তর্জাতিক দলিলাদিতে US$ লেখা হয়। এর এক শতাংশের নাম সেন্ট। ১ ডলার ১০০ সেন্ট এর সমতূল্য।
মার্কিন কংগ্রেস ১৭৮৫ খ্রিষ্টাব্দে এটি প্রবর্তন করে। দ্বিতীয় বিশ্বযুদ্ধের বিশ্ব মুদ্রা বাজারে এটি সবচেয়ে গুরুত্বপূর্ণ ‘হার্ড কারেন্সি’ হিসেবে পরিগণিত। ১৯৭৪ খ্রিষ্টাব্দ থেকে বাংলাদেশের টাকা (BDT) মার্কিন ডলারে পেগড্‌।
বাংলা টাকায় ১২৩.৩১ বাংলাদেশি টাকা সমান ১ মার্কিন ডলার (মে ১০, ২০২৫ অনুযায়ী)।
এটি বর্তমানে বিশ্বের সর্বাধিক প্রচলিত মুদ্রা। মার্কিন যুক্তরাষ্ট্র ছাড়াও আরও কিছু দেশ ডলারকে সরকারী মুদ্রা হিসাবে ব্যবহার করে। মার্কিন ডলারের আন্তর্জাতিক ব্যবহার দ্বিবিধ। প্রথমত এটি আন্তর্জাতিক দেনা-পাওনা মেটানোর মুদ্রা। দ্বিতীয়ত এটি বহুল প্রচলিত একটি রিজার্ভ কারেন্সী। তবে ইউরো প্রচলনের পর থেকে মার্কিন ডলারের ভূমিকা ধীরে ধীরে হ্রাস পেতে শুরু করে। ১৯৯৫ খ্রিষ্টাব্দের হিসাব অনুযায়ী, বাজারে $৩৮০ বিলিয়ন (৩৮ হাজার কোটি) ডলার চালু আছে, যার দুই-তৃতীয়াংশই যুক্তরাষ্ট্রের বাইরে চালু। ২০০৫ খ্রিষ্টাব্দ নাগাদ এর পরিমাণ দ্বিগুন হয়ে $৭৬০ বিলিয়নে (৭৬ হাজার কোটি) পৌঁছেছে। এর অর্ধেকই রয়েছে মার্কিন যুক্তরাষ্ট্রের বাইরে।
লিটার

লিটার (এসআই প্রতীক L এবং l, অন্য ব্যবহৃত প্রতীক: ℓ) হল আয়তনের একটি মেট্রিক একক, যা একটি এসআই নয় এমন একক, এসআইসহ ব্যবহারের জন্য গৃহীত। এটি ১ ঘন ডেসিমিটারের সমান (ডেমি), ১,০০০ ঘন সেন্টিমিটার (সেমি) বা ০.০০১ ঘন মিটার। এক ঘন ডেসিমিটার (বা লিটার) মানে ১০ সেমি × ১০ সেমি × ১০ সেমি (ছবি দেখুন) এবং এটি এক ঘনমিটারের এক হাজার ভাগের এক ভাগ।
আসল ফরাসী মেট্রিক একক পদ্ধতিতে লিটার হল মূল একক। "লিটার" শব্দটি প্রাচীন ফরাসি একক থেকে উদ্ভূত হয়েছে, " লিট্রন ", এই নামটি গ্রিক থেকে এসেছে (যেখানে এটি ওজনের একক ছিল, আয়তনের নয়) লাতিন হয়ে, এবং যার পরিমাণ প্রায় ০.৮৩১ লিটার। মেট্রিক এককের পরবর্তী কয়েকটি সংস্করণেও লিটার ব্যবহৃত হয়েছিল এবং এসআই সহ ব্যবহারের জন্য গৃহীত, যদিও এটি একটি এসআই একক নয় — আয়তনের এসআই একক হল ঘন মিটার (মি)।
এক লিটার তরল জলের ভর প্রায় এক কিলোগ্রাম, কারণ ১৭৯৫ সালে কিলোগ্রাম মূলত গলানো বরফের তাপমাত্রায় এক ঘন ডেসিমিটার জলের ভর হিসাবে সংজ্ঞায়িত করা হয়েছিল (০ °সেন্টিগ্রেড)। মিটার এবং কিলোগ্রামের পরবর্তী সংজ্ঞাগুলি থেকে বোঝায়, এই সম্পর্কটি আর সঠিক নয়।
এক লিটার হল এক ঘন ডেসিমিটার বা ১০ সেন্টিমিটার × ১০ সেন্টিমিটার × ১০ সেন্টিমিটার, (১ L ≡ 1 ডেমি ≡ ১০০০ সেমি)। অর্থাৎ ১ L ≡ ০.০০১ মি ≡ ১০০০ সেমি, এবং ১ মি (অর্থাৎ এক ঘনমিটার, যা আয়তনের এসআই একক) হল ঠিক ১০০০ লিটার।
১৯০১ থেকে ১৯৬৪ সাল পর্যন্ত, এক লিটারকে সর্বাধিক ঘনত্বে (+৪ °সেন্টিগ্রেড) এবং প্রমাণ চাপে এক কেজি বিশুদ্ধ জলের আয়তন হিসাবে সংজ্ঞায়িত হয়েছিল। কিলোগ্রামের আন্তর্জাতিক প্রোটোটাইপ (একটি নির্দিষ্ট প্ল্যাটিনাম / ইরিডিয়াম চোঙ) এর ভর হিসাবে কিলোগ্রামকে নির্দিষ্ট করা হয়েছিল এবং উপরে বর্ণিত ১ লিটার জলের সমান ভর মনে করা হয়েছিল। পরবর্তীকালে আবিষ্কার করা গিয়েছিল যে, চোঙটি এক মিলিয়ন ভাগের প্রায় ২৮ ভাগ মত বড় ছিল এবং সেইজন্য, এই সময়, এক লিটার ছিল প্রায় ১.০০০০২৮ ডেমি। এছাড়াও, জলের ভর-আয়তনের সম্পর্ক (যে কোনও তরলের মত) তাপমাত্রা, চাপ, বিশুদ্ধতা এবং আইসোটোপিক অভিন্নতার উপর নির্ভর করে। ১৯৬৪ সালে, লিটারের সাথে ভরের সম্পর্কের ক্ষেত্রে বর্তমান সংজ্ঞাটি গ্রহণ করা হয়েছিল। যদিও লিটার এসআই একক নয়, এটি সিজিপিএম (এসআইকে সংজ্ঞায়িত করে এমন মানক সংস্থা) দ্বারা এসআই এর সাথে ব্যবহারের জন্য গৃহীত হয়েছে। সিজিপিএম লিটার এবং এর গ্রহণযোগ্য চিহ্নগুলি সংজ্ঞায়িত করে।
গন্ধক

গন্ধক তথা সালফার (Sulfur or sulphur (IPA: /ˈsʌlfə/)) প্রাচীনকাল থেকে পরিচিত একটি মৌলিক পদার্থ। বৈশিষ্টপূর্ণ হলুদ রঙের কারণে একে সহজেই চেনা যায়। অজৈব এবং জৈব উভয় রসায়নে এর গুরুত্ব অপরিসীম। সালফার জীবনের জন্যে অপরিহার্য। কুড়িটি মোট অ্যামিনো অ্যাসিডের মধ্যে দুটি অ্যামিনো অ্যাসিডে সালফার আছে।
সালফার একটি বহুযোজী অধাতব রাসায়নিক পদার্থ। এর পারমাণবিক সংখ্যা ১৬ ও চিহ্ন "S"। সালফার প্রকৃতিতে বিশুদ্ধ রূপে অথবা সালফাইড বা সালফেট রূপে পাওয়া যায়। বহু ধাতব খনিজ প্রাকৃতিতে প্রধানত সালফাইড রূপে বিদ্যমান (যেমন পাইরাইট, চাল্কোপাইরাইট)।
বিশুদ্ধ সালফারের তিনটি রুপভেদঃ
এদের মধ্যে হলুদ সালফার সবচেয়ে বেশি দেখা যায়। বিশুদ্ধ হলুদ সালফার নিজে হলুদ বর্ণের গন্ধহীন স্বাদহীন কেলাসিত পদার্থ। কিন্তু সালফাইড বিশেষ করে হাইড্রোজেন সালফাইড "পঁচা" গন্ধ বিশিষ্ট (খুব সম্ভবতঃ গন্ধক নামের উৎস) এবং সায়ানাইডের থেকেও বিষাক্ত।
সার কারখানায় সবচেয়ে বেশি ব্যবহার হলেও, সালফারের অন্যান্য ব্যবহারগুলির মধ্যে কয়েকটি হল
অনেক আগে থেকেই মানুষ গন্ধকের কথা জানতো। এর বেশ কিছু প্রমাণ রয়েছে। যেমন, প্রাচীন গ্রিসে মহাকবি হোমারের সময়ে সালফার পুড়িয়ে প্রাপ্ত পদার্থ দ্বারা ঘরবাড়ি জীবাণুমুক্ত করা হতো। এই দহনের ফলে যে প্রকৃতপক্ষে সালফার ডাই অক্সাইড উৎপন্ন হতো তা কিন্তু তারা জানতো না। এ হিসেবে সালফার তথা গন্ধক অনেক প্রাচীন। তখনকার সময়ে গন্ধকের আরও কিছু ব্যবহারের মধ্যে রয়েছে রঙ্জন বস্তু প্রস্তুতিতে, সুতোর উপর বিশেষ প্রলেপ তৈরীতে এবং আতসবাজীর কাজে। শেষোক্ত ব্যবহারটি বেশ তাৎপর্যপূর্ণ। ধারণা করা হয় বাইজানটিয়াম অঞ্চলে খ্রিস্টীয় পঞ্চম শতাব্দীতে গ্রিক-ফায়ার নামে একটি বস্তু উদ্ভাবিত হয় যা আতসবাজীতে ব্যবহৃত হতো। এর উপাদানের মধ্যে ছিল একভাগ চূর্ণীত গন্ধক, দুই ভাগ কয়লা এবং ৬ ভাগ সোরা। বর্তমানকালে যে ধোঁয়াসৃষ্টিকারী কৃষ্ণ বর্ণের বারুদ প্রস্তুত করা হয় তার সাথে সেই পদার্থের উপাদানের বিশেষ কোন পার্থক্য নেই।
মধ্যযুগেও গন্ধক ব্যবহারের একটি বিশেষ তাৎপর্য ছিল। কারণ এটি দাহ্য এবং যেকোন পদার্থের সাথে সহজেই যুক্ত হতে পারে। কিমিয়াবিদরা মনে করতেন গন্ধক একটি দাহ্য মৌল এবং সমস্ত ধাতুর মৌলিক উপাদান। অনেকে এর এমন ধর্মের কথা উল্লেখ করেছেন যা কখনই সম্ভব নয়। অবশ্য অনেক কিমিয়াবিদই আবার এর ধর্মের উপযুক্ত ব্যাখ্যা প্রদানে সমর্থ হয়েছিলেন। তবে এর প্রকৃত ব্যাখ্যা প্রদান সম্ভব হয় ঊনবিংশ শতাব্দীতে। এ সময় বিজ্ঞানী ল্যাভয়সিয়ের প্রথম নির্ধারণ করেন যে এটি মৌলিক পদার্থ। কিন্তু এর সঠিক গাঠনিক বৈশিষ্ট্য নিয়ে সন্দেহ রয়েই গিয়েছিল। ১৮০৮ সালে বিজ্ঞানী "এইচ. ডেভি" পরীক্ষা করে দেখতে পান, সাধারণ অবস্থায় সব গন্ধকের সাথেই সামান্য পরিমাণ অক্সিজেন এবং হাইড্রোজেন যুক্ত থাকে। এতে এর মৌলিকত্ব নিয়ে আবার প্রশন তোলা হয়। অবশেষে ১৮০৯ সালে "গে-লুস্যাক" নিঃসন্দেহে প্রমাণ করেন যে এটি মৌলিক। ডেভির সন্দেহের কারণ ছিল বিভিন্ন স্থানে প্রাপ্ত গন্ধকের মধ্যে অক্সিজেনের পরিমাণের পার্থক্য হতো। আধুনিক রসায়নের ভিত্তিতে বলা যায়, ডেভি গন্ধকের সাথে যে অক্সিজেন পেয়েছিলেন তা গন্ধকের অক্সাইড থেকে পাওয়া যায়নি, বরং তা তিনি পেয়েছিলেন ধাতব অক্সিসালফাইড যৌগ থেকে।
সালফার একটি বহুরূপী পদার্থ, বিভিন্ন রাসায়নিক গঠন-এর জন্য বিভিন্য বহু রূপীতা দেখায়। এর মধ্যে সবচেয়ে পরিচিত হল অক্টা সালফার। অক্টা-সালফার নরম, হালকা হলুদ, স্বাধারণ অবস্থায় কঠিন, ম্যাচের কাঠির মত হালকা গন্ধযুক্ত পদার্থ।
তড়িৎ বর্তনী

তড়িৎ বর্তনী বা তড়িৎ নেটওয়ার্ক হল বিভিন্ন বৈদ্যুতিক উপাদান যেমন রোধ, ধারক, আবেশক, চাবি ইত্যাদির আন্তঃসংযোগ। এটি তড়িৎ সরবরাহ এবং ট্রান্সমিশন নেটওয়ার্কের মতই দীর্ঘ হতে পারে।
তড়িৎ বর্তনী বলতে অনেকগুলো বৈদ্যুতিক উপাদানের সমন্বয়ে গঠিত এমন একটি বদ্ধ লুপ বুঝায় যাতে বিদ্যুৎ এক স্থান থেকে যাত্রা শুরু করে আবার সে স্থানে ফিরে আসার সুযোগ পায়। কিন্তু নেটওয়ার্ক কেবল বিভিন্ন উপাদানের সমন্বয় হলেই হয়ে যায়। এর জন্য বিদ্যুৎ প্রবাহ শর্ত নয়। 
তড়িৎ এবং নদীর মাঝে মিল খুঁজে পাওয়া যায়। অর্থাৎ একটা নদী থেকে বিদ্যুৎ সম্পর্কিত নানা বিষয় সহজে বোঝা যায়। নদীতে পানি প্রবাহিত হয়। নদীর পানি উৎস (যেমন ঝরনা) হতে উৎপন্ন হয়ে সাগরের দিকে প্রবাহিত হয়। তড়িৎ এর ক্ষেত্রে, একে বিদ্যুৎ পাওয়ার স্টেশন( Power generation station) বলে। নদী যেমন পানি প্রবাহের মাধ্যম হিসেবে কাজ করে। তড়িৎ বর্তনীতে তার বা ক্যাবল ( conductor) তড়িৎ বহন করে। নদীর পানির স্রোত হচ্ছে কারেন্ট (current, প্রতিক I, একক amp)। নদীর মুখে যদি বাধ দেওয়া হয়, তড়িৎ ক্ষেত্রে একে রোধ ( resistance, প্রতিক R, একক Ohm) বলে। নদীর পানি যে চাপে সাগরের দিকে প্রবাহিত হয় তড়িৎ ক্ষেত্রে একে তড়িৎ চাপ বা বিভব পার্থক্য (Voltage, প্রতিক E ও V, একক volt) বলে। এবং প্রধান বিষয় হলো নদীর পানি, তড়িৎ ক্ষেত্রে এটি কে পাওয়ার বা বৈদ্যুতিক এনার্জি ( Energy, প্রতিক P, একক watt, ) বলে।
তড়িৎ বর্তনী তিন প্রকার। যথাঃ ১) শ্রেণিসংযোগ বর্তনী (series circuit) এবং (২) সমান্তরাল বর্তনী (Parallel circuit )। (৩) মিশ্র বর্তনী ( Mix circuit)
শ্রেণিসংযোগ বর্তনীঃ যে বর্তনীতে তড়িৎউপকরণগুলো পরপর সাজানো থাকে তাকে শ্রেণীসংযোগ বর্তনী বলে। এবং শ্রেণি সংযোগে কারেন্ট প্রবাহের জন্য শুধুমাত্র একটি পথ থাকে। 
সমান্তরাল বর্তনীঃ যে বর্তনীতে তড়িৎ উপকরনগুলো এমনভাবে সাজানো থাকে যে প্রত্যেকটির একপ্রান্ত গুলো একটি সাধারণ বিন্দুতে এবং অন্যপ্রান্তগুলো অন্য একটি সাধারণ বিন্দুতে সংযুক্ত থাকে তবে তাকে সমান্তরাল বর্তনী বলে। এবং সমান্তরাল বর্তনীতে কারেন্ট প্রবাহের জন্য একাধিক পথ থাকে। 
মিশ্র বর্তনীঃ যে তড়িৎ বর্তনীতে লোড সমূহ শ্রেণি এবং সমান্তরাল উভয় ভাবে সংযোগ থাকে, তাকে মিশ্র সার্কিট বা মিশ্র বর্তনী বলে।
পাবলো পিকাসো

পাবলো রুইজ ই পিকাসো (; ; ২৫ অক্টোবর ১৮৮১ – ৮ এপ্রিল ১৯৭৩), পাবলো পিকাসো হিসেবে পরিচিত, ছিলেন একজন স্প্যানিশ চিত্রশিল্পী, ভাস্কর, প্রিন্টমেকার, মৃৎশিল্পী, মঞ্চ নকশাকারী, কবি এবং নাট্যকার। বিংশ শতাব্দীর একজন বিখ্যাত এবং অত্যন্ত প্রভাবশালী শিল্পী হিসেবে তিনি কিউবিস্ট আন্দোলনের সহ-প্রতিষ্ঠাতা, গঠনকৃত ভাস্কর্যের উদ্ভাবন, কোলাজের সহ-উদ্ভাবন, এবং চিত্রশৈলীর বিস্তৃত ভিন্নতার কারণে অধিক পরিচিতি লাভ করেন। তার বিখ্যাত কাজের মধ্যে রয়েছে প্রোটো-কিউবিস্ট (১৯০৭) এবং স্পেনের গৃহ যুদ্ধের বিরুদ্ধে আঁকা গের্নিকা (১৯৩৭)। পিকাসো, এবং এই তিনজন শিল্পী ২০শ শতাব্দীর শুরুতে বৈপ্লবীয় উন্নতি সাধনের মাধ্যমে চিত্রকর্ম, ভাস্কর্য, প্রিন্টমেকিং এবং মৃৎশিল্পে ব্যাপক পরিবর্তন ঘটান। পিকাসো একজন শ্রেষ্ঠ-পরিচিত ব্যক্তিত্বে পরিণত হন।
১৮৯০ সালের পূর্বে বাবার অধীনে পিকাসোর প্রশিক্ষণ শুরু হয়। তাঁর সে সময়কার অগ্রগতি ফুটে উঠে বার্সেলোনায় মুইজিও পিকাসোতে সংগৃহীত চিত্রকর্মগুলোতে। জাদুঘরটি যে কোন প্রধান শিল্পীর প্রারম্ভিক কাজের সংগ্রহের জন্য প্রখ্যাত।
২০১৫ সালের ১১ই মে স্পেনের কিংবদন্তি চিত্রশিল্পী পাবলো পিকাসোর আঁকা 'উইমেন অব আলজিয়ার্স' ছবিটি বিশ্বের সবচেয়ে দামি শিল্পিকর্মে পরিণত হয়েছিল । নিলামে চিত্রকর্মটি রেকর্ড ১৭ কোটি ৯৩ লাখ ৬৫ হাজার মার্কিন ডলারে বিক্রি হয়েছিল । বাংলাদেশি মুদ্রায় এর পরিমাণ প্রায় ১৪০০ কোটি টাকা । পিকাসোর এ তৈলচিত্রটিতে উজ্জ্বল রঙের ব্যবহার করা হয়েছিল । এতে পিকাসোয় সুপরিচিত কিউবিক ধারায় ছাপ রয়েছে । নগ্ন এক রমণীকে সেখানে দেখা গেছে । এটি পিকাসোর ১৫টি শিল্পকর্মের একটি সিরিজের অংশ ।
১৯৫৪-৫৫ সালের দিকে এটি এঁকেছিলেন তিনি । এটিতে A থেকে O পর্যন্ত ইংরেজি বর্ণমালার ব্যবহার ছিল । নিলামে সবচেয়ে বেশি দামে বিক্রি হাওয়া শিল্পকর্মের তালিকায় ছিল ব্রিটিশ চিত্রশিল্পী ফ্রান্সিস বেকন 'Three of Studies of Lusian Froyd' । ২০১৩ সালে নভেম্বরে এটি ১৪ কোটি ২৪ লাখ ডলারে বিক্রি হয় ।